Angin Ahmar: Punca, Simptom dan Rawatan

Angin ahmar ataupun strok  merupakan salah satu daripada lima penyebab utama kematian dan salah satu daripada 10 penyebab utama kemasukan ke hospital di Malaysia. Strok berlaku apabila bekalan darah ke bahagian otak terganggu atau berkurangan, sehingga tisu otak tidak mendapat oksigen dan nutrien yang cukup.

Sel otak mula mati dalam 4-5 minit setelah bekalan oksigen kurang. Kesannya, ia boleh menyebabkan kecacatan otak atau lebih teruk, boleh menyebabkan kematian. Strok adalah kecemasan perubatan di mana rawatan segera amat penting bagi mengelakkan sebarang komplikasi daripada berlaku.

Terdapat tiga jenis strok utama:

Strok iskemia: Ini adalah jenis strok yang paling biasa, merangkumi 87% daripada semua kes. Darah beku yang tersumbat di otak menghalang darah dan oksigen daripada sampai ke kawasan otak.Strok hemoragik (strok berdarah): Berlaku apabila saluran darah pecah. Ini biasanya disebabkan oleh aneurisma (dinding saluran darah di otak lemah dan bengkak)  atau Arteriovenous Malformations (AVMs –  gumpalan saluran darah tidak normal yang menghubungkan arteri dan vena)Transient Ischemic Attack (TIA): TIA juga dikenali sebagai mini strok. Ia berlaku apabila aliran darah ke bahagian otak tidak mencukupi untuk jangka masa yang singkat. Aliran darah normal akan bersambung semula dan simptomnya boleh hilang tanpa rawatan.

Punca strok yang utama ialah penyumbatan saluran darah di otak yang disebabkan oleh plak kolesterol. Darah yang tidak dapat mengalir secara normal ini akan menjadi beku, seterusnya menyebabkan otak tidak dapat menerima sumber oksigen dan nutrien yang cukup (strok iskemia). Keadaan boleh menjadi lebih teruk sekiranya seseorang mempunyai penyakit darah tinggi kerana tekanan darah tinggi ini boleh menyebabkan saluran darah di otak pecah (strok hemorhagik).

Faktor risiko strok boleh dibahagi kepada 2 iaitu faktor boleh ubah dan faktor yang tidak boleh di ubah:

Faktor risiko boleh ubah:

Tekanan darah inggiAtrial fibrillationKencing Manis tidak terkawalParas kolesterol yang tinggiMerokokMengambil alkohol secara berlebihanObesitiPenyakit jantungMendapat rawatan Post-menopausal Hormone Replacement Therapy

Faktor risiko tidak boleh di ubah:

Jantina lelakiUmur melebihi 55 tahunSejarah strok dalam keluarga

Sekiranya anda atau seseorang yang anda temui mengalami strok, perhatikan waktu strok bermula. Ini kerana beberapa jenis pilihan rawatan berkesan jika diberikan sejurus selepas strok berlaku.

Tanda angin ahmar (strok) termasuklah:

Sukar untuk bercakapPercakapan menjadi tidak jelas (slurred speech)Mulut menjadi sengetSukar menelan dan mudah tersedakPesakit boleh menjadi separa sedar dan tidak dapat memahami percakapan orang lainSebahagian anggota badan seperti muka,tangan atau kaki menjadi lemah, kebas dan lumpuhPandangan menjadi kabur atau gelapMelihat objek seakan-akan ada dua (double vision)Hilang koordinasi atau kestabilan ketika berjalanSakit kepalaMuntah

Anda boleh menggunakan singkatan FAST bagi memudahkan anda mengenali simptom strok dengan lebih efisien:

F: Face drooping (wajah menjadi tidak sekata terutamanya mulut yang nampak senget sebelah)

A: Arm weakness (pesakit strok tidak dapat mengangkat tangan dengan sempurna kerana otot tangan lemah)

S: Speech difficulty (pesakit tidak dapat bertutur dengan jelas)

T: Time to act (Jika anda atau pesakit mempunyai simptom-simptom ini, hubungi hospital bagi mendapatkan rawatan yang segera)

Penyakit Lain yang Berkaitan

Penyakit-penyakit berikut boleh menimbulkan simptom yang sama seperti strok:

Kekurangan garam atau gula dalam badanMigrainBell’s PalsySawanPengsan (syncope)Jangkitan kuman otakKanser otak

Doktor membuat diagnosis stroke melalui sejarah pesakit dan pemeriksaan fizikal seperti tekanan darah tinggi, neurologi, kardiovaskular dan yang berkaitan. Selain itu, beberapa ujian makmal dan pengimejan juga perlu bagi mendapatkan diagnosis yang tepat. Ia termasuklah:

Ujian darah: untuk melihat kandungan gula, paras platelet, faktor pembeku darah serta parameter jangkitanECG: untuk melihat aktiviti jantung dan mengenal pasti degupan jantung yang tidak normalAngiogram: iaitu prosedur untuk melihat saluran darah menggunakan bahan kontrasMRI atau CT Scan: untuk melihat lokasi pendarahan dalam otak serta kerosakan pada tisu otakEchocardiogram: bagi melihat fungsi normal jantung serta strukturnya.

Disebabkan strok iskemia dan strok hemoragik mempunyai punca dan kesan yang berbeza pada tubuh, kedua-duanya memerlukan rawatan yang berbeza. Sebagai contoh, ubat cair darah akan digunakan untuk merawat strok iskemia yang disebabkan oleh darah beku. Tetapi, jika ubat cair darah diberikan kepada pesakit strok hemoragik, maka ia akan memburukkan lagi pendarahan.

Rawatan bagi strok iskemia dan TIA adalah serupa iaitu:

1. Ubat cair darah

Ubat cair darah seperti Aspirin perlu diambil dalam masa 24-48 jam selepas serangan strok.

Ubat thrombolitik seperti Tissue Plasminogen Activator (TPA) atau Alteplase sangat berkesan untuk melarutkan gumpalan darah.  Ia dianggap sebagai rawatan standard untuk merawat strok iskemia dan diberikan sekitar 3-4 jam selepas serangan strok.

Prosedur ini menggunakan tiub kecil untuk dimasukkan ke dalam saluran darah ke bahagian kepala. Ia berfungsi untuk mengeluarkan darah yang beku. Pembedahan ini paling berkesan jika dilakukan 6 -24 jam setelah strok bermula.

Jika doktor mendapati  dinding saluran darah pesakit lemah, penggunaan stent mungkin dilakukan bagi membuka semula saluran darah sempit serta menyokong dinding arteri tersebut.

Tujuan rawatan bagi strok hemoragik adalah untuk menghentikan pendarahan.

1. Ubat Tekanan Darah Tinggi

Rawatan sering dimulakan dengan mengambil ubat yang mengurangkan tekanan di otak dengan mengawal tekanan darah tinggi secara keseluruhan, serta mencegah sawan dan penyempitan saluran darah secara tiba-tiba.

Tiub kateter dimasukkan ke dalam saluran darah di bahagian paha hingga mencapai ke bahagian otak. Kemudian, satu gegelung kecil akan dilepaskan ke dalam aneurisma  bagi menyekat aliran darah serta menghentikan risiko pendarahan.

Bagi aneurisma yang tidak pecah atau pendarahan yang telah berhenti, satu klip kecil akan dikepit di pangkat aneurisma. Ia bertujuan unutk memutuskan bekalan darah kepada aneurisma dan mencegah kemungkinan saluran darah pecah atau pendarahan baru.

Strok hemoragik akan meningkatkan tekanan otak sehingga menyebabkan sebahagian daripada otak tertolak ke bahagian lain (brain herniation). Ini akan menganggu fungsi normal otak dan yang paling teruk, ia boleh menyebabkan pesakit berhenti bernafas kerana salah satu pusat kawal pernafasan ialah di kawasan tersebut. Doktor akan melakukan pembedahan Decompressive Craniectomy di mana sebahagian tempurung kepala akan dibuka untuk mengurangkan tekanan dalam otak.

Terapi pemulihan atau  rehabilitasi adalah sebahagian daripada rawatan strok yang penting dan perlu dilakukan secara berterusan. Dengan bantuan yang tepat dan sokongan orang tersayang, pesakit boleh mendapat semula kualiti hidup yang  normal.

Terapi pertuturan: bertujuan untuk membantu masalah menghasilkan atau memahami pertuturan serta menjadikan komunikasi lebih mudah.Terapi fizikal: membantu pesakit mempelajari pergerakan dan koordinasi. Penting untuk pesakit terus aktif, walaupun ia mungkin sukar pada mulanya.Terapi pekerjaan: membantu pesakit meningkatkan kemampuan untuk melakukan aktiviti harian seperti mandi, memasak, berpakaian, makan, membaca, dan menulis.Kumpulan sokongan: Bergabung dengan kumpulan sokongan dapat membantu pesakit mengatasi masalah kesihatan mental yang biasa berlaku selepas strok  seperti kemurungan. Ahli keluarga juga merasa ia berguna untuk berkongsi pengalaman bersama dan bertukar maklumat tentang penjagaan pesakit strok.

Strok boleh menyebabkan perubahan fizikal atau emosi kepada pesakit. Antaranya ialah seperti:

LumpuhTekanan emosiHilang kemampuan melakukan aktiviti fizikal secara normalSukar bertutur secara normalHilang ingatan atau kesukaran berfikirPerubahan tingkah laku dan kemampuan mengurus diri

Cara terbaik untuk mencegah strok adalah dengan mengelakkan puncanya. Seseorang boleh mencapainya dengan melakukan perubahan gaya hidup seperti:

Makan makanan yang sihatMengekalkan berat badan yang idealBersenamBerhenti merokokMengelakkan alkohol atau hanya minum secara berkala

Loo, K. W., & Gan, S. H. (2017, February). Burden of stroke in Malaysia. Retrieved January 20, 2021, USMStroke: Causes, symptoms, diagnosis, and treatment. (n.d.). Retrieved January 20, 2021Holland, K. (2019, October 16). Stroke: Symptoms, Causes, Treatment, Types & More. Retrieved January 20, 2021, from HealthlineStroke. (2020, November 06). Retrieved January 20, 2021, from Mayo Clinic


10 Makanan yang Tinggi Kalsium

Apakah makanan-makanan yang tinggi dengan nilai kalsium? Artikel ini akan membincangkan beberapa jenis makanan yang perlu anda tahu berkenaan jumlah kalsiumnya

Kalsium merupakan mineral yang sangat penting untuk badan. Kalsium mempunyai peranan yang sangat besar dalam pembentukan tulang dan gigi, berperanan dalam kesihatan jantung, fungsi otot malah diperlukan badan bagi memastikan saraf berfungsi dengan baik. Selain daripada susu yang sudah pastinya ramai tahu mengandungi kalsium, terdapat pelbagai lagi jenis makanan sumber tenusu yang juga mengandungi kalsium.

Teruskan membaca artikel ini untuk mengetahui dengan lebih lanjut apakah 10 makanan tinggi kalsium yang mungkin boleh anda amalkan untuk mendapatkan sumber kalsium yang mencukupi.

1. Susu Tinggi Kalsium

Susu adalah salah satu sumber makanan yang terkaya dengan sumber kalsium. Susu juga mengandungi vitamin A, B12 dan K serta beberapa sumber mineral lain untuk mengimbangi jumlah elektolit di dalam badan. Vitamin A di dalam susu dapat membantu pertumbuhan tulang dan fungsi imun yang sihat bagi melawan jangkitan kuman atau bakteria.

Susu tinggi kalsium biasanya mempunyai jumlah kalsium tertinggi berbanding makanan lain. 100 gram serbuk susu tinggi kalsium biasanya mempunyai sebanyak 2000mg kalsium bergantung kepada jenis produk susu masing-masing. Panel maklumat makanan boleh digunakan untuk mengetahui jumlah kandungan kalsium bagi setiap susu yang diambil. Susu lembu biasa biasanya mengandungi kira-kira lebih kurang 400 – 600 mg kalsium bagi setiap 100 gram serbuk susu.

Salah satu makanan yang tinggi kalsium ialah ikan bilis. Ramai yang tidak tahu bahawa ikan bilis boleh menjadi antara makanan yang tinggi kandungan kalsiumnya kerana tulang lembut ikan bilis yang boleh dimakan. 100 gram ikan bilis tanpa kepala dan isi mengandungi kira-kira sebanyak 500mg jumlah kalsium yang memenuhi setengah keperluan harian kalsium orang dewasa.

Ikan bilis juga kaya dengan asid lemak omega-3 yang memberikan faedah untuk kesihatan jantung. Kajian menunjukkan bahawa ikan bilis dapat mengurangkan kandungan trigliserida di dalam darah, melambatkan pembentukan plak di dalam arteri dan mengurangkan risiko strok. Namun begitu, hati-hati dengan ikan bilis yang telah direndam dengan air garam dan dikeringkan kerana kandungan sodium yang tinggi boleh mengurangkan khasiat memakan ikan bilis.

3. Keju Rendah Lemak

Keju merupakan makanan hasil tenusu yang termasuk dalam senarai makanan yang tinggi dengan kandungan kalsium. Kebanyakan keju mengandungi kandungan kalsium yang tinggi dan baik untuk diambil bagi kesihatan tulang.

Walaupun setiap jenis keju membekalkan kuantiti kalsium yang berbeza, 100 gram keju rendah lemak biasanya mengandungi kira-kira lebih kurang 489 miligram kalsium yang dapat memenuhi 49% jumlah keperluan kalsium sehari bagi orang dewasa. Ada beberapa kajian yang membuktikan bahawa keju dari produk tenusu lebih mudah diserap badan berbanding daripada keju dari sumber tumbuhan.

Namun, banyak kajian diperlukan lagi untuk membuktikan perkara ini. Bagi individu yang masalah penghadaman laktosa, keju keras kotej amat disarankan kerana keju seperti ini mempunyai kadar laktosa yang rendah.

Makanlah ikan sardin segar jika memerlukan zat kalsium dalam makanan. Ikan sardin merupakan makanan yang tinggi kalsium dimana 100 gram ikan sardin mengandungi sebanyak 234 miligram kalsium. Selain itu, ikan sardin juga mengandungi kandungan Omega 3 yang tinggi dan baik untuk kesihatan jantung. Ikan sardin yang mengandungi Vitamin D yang tinggi juga akan membantu penyerapan kalsium ke dalam badan. Namun begitu, ikan sardin yang telah direndam di dalam sos di dalam tin mungkin mengandungi kadar sodium yang tinggi yang boleh membahayakan kesihatan.

Mungkin ada antara kita yang tidak mengetahui bahawa kacang badan merupakan salah satu makanan yang mengandungi kalsium yang tinggi. Kacang badam mengandungi sebanyak 222 miligram kalsium bagi setiap 100 gram. Jumlah ini dapat memenuhi keperluan kalsium harian sebanyak 22% bagi orang dewasa.

Kacang badam amat baik diambil sekurang-kurangnya sebanyak ½ cawan bagi satu hidangan. Bagi mereka yang dalam proses menurunkan berat badan, kacang badam boleh diambil sebagai salah satu snek yang sihat. Kacang badam selain mengandungi kalsium, ia juga mengandungi magnesium, vitamin E dan pelbagai mineral lain.

Tidak kurang juga khasiat badam yang tinggi dengan serat iaitu sebanyak 3.0 gram bagi setiap 30 gram, badam amat baik dimakan bagi menjaga kesihatan secara menyeluruh.

6. Air Susu Soya Berkalsium Tinggi

Air susu soya yang dibuat daripada kacang soya juga mengandungi kandungan kalsium yang tinggi. Air susu soya yang berkalsium tinggi biasanya ditambah mineral kalsium di dalamnya bagi meninggikan kandungan kalsium di dalamnya.

Kalsium yang ditambah ini dapat meningkatkan pengambilan kalsium dalam sehari. Air soya yang berkalsium tinggi mengandungi sebanyak 180 miligram kalsium bagi setiap 100ml air. Air susu soya yang berkalsium tinggi ini amat digalakkan diambil bagi individu yang mempunyai masalah penghadaman laktosa disebabkan kandungan laktosanya yang rendah.

Sentiasa membaca panel maklumat makanan untuk mengetahui kandungan gula di dalam air susu soya berkalsium tinggi agar khasiat air ini tidak datang bersama gula tambahan yang tidak diperlukan oleh badan.

7. Sayur Hong Kong atau Selada

Kebanyakan sayuran hijau juga mengandungi kandungan kalsium yang tersendiri. Namun begitu, sayur hong kong atau dikenali dengan sayur selada mempunyai jumlah kalsium yang tidak kurang juga tingginya. Sayuran ini mempunyai kalsium sebanyak 200 miligram bagi setiap 100 gram berat sayur.

Jumlah ini dikira memenuhi kira-kira sebanyak 20% daripada kepeluan harian kalsium bagi orang dewasa. Selain itu, sayur hong kong atau selada ini mengandungi kandungan vitamin K, vitamin C dan serat yang tinggi yang baik untuk dimakan bagi kesihatan jantung, meningkatkan imunisasi badan dan kesihatan pencernaan.

Namun, bagi individu yang telah mengambil ubat pencair darah atau dikenali sebagai warfarin, anda haruslah berhati-hati ketika mengambil sayuran hong kong atau selada ini disebabkan kandungan vitamin K yang tinggi.

Sayuran yang boleh dicadangkan untuk mendapatkan sumber kalsium yang tinggi ialah sayur kailan. Kailan mengandungi kalsium yang tinggi dimana mengandungi sebanyak 179 miligram kalsium bagi setiap 100 gram kailan.

Selain itu, kailan mempunyai khasiat folat, potassium dan serat yang amat baik untuk kesihatan jantung. Sayur kailan boleh menjadi sayuran yang bertindak sebagai antioksidan melawan sel kanser. Vitamin A yang terdapat di dalam kailan juga baik untuk kesihatan mata.

Kailan boleh dimasak tumis, rebus atau bening tetapi haruslah dielakkan memasak sayuran ini secara berlebihan sehingga menghilangkan zat yang terkandung di dalam sayuran ini.

Kacang dal boleh dimasak sebagai hidangan pelengkap atau sebagai snek ringkas. Terdapat pelbagai jenis dal yang boleh dijumpai di pasaran. Namun, secara keseluruhan, kacang dal mempunyai banyak kebaikan terutamanya dari kandungan kalsiumnya yang tinggi. 100 gram kacang dal mengandungi sebanyak 171 miligram kalsium yang sangat baik bagi menjaga kesihatan jantung, otot dan tulang.

Selain itu, kacang dal juga mengandungi kandungan protein, zat besi, folat, potassium dan serat yang tinggi untuk membantu pelbagai fungsi tubuh. Selain rendah kandungan lemak, kacang dal juga amat baik dimakan bagi individu yang ingin menurunkan berat badan.

10. Jus Oren dan Yogurt Tinggi Kalsium

Minuman seperti jus dan yogurt berkalsium tinggi biasanya mempunyai kalsium yang tidak menghampakan. Hal ini demikian kerana mineral kalsium telah ditambah di dalam jus oren itu sendiri. Yogurt yang memang mengandungi kalsium apabila ditambah lagi dengan kalsium sudah tentu akan mengandungi kalsium yang tinggi bagi tubuh badan.

100 ml jus oren yang diperkaya dengan kalsium mengandungi sekurang-kurangnya sebanyak 146 milligram kalsium manakala yogurt tinggi kalsium mengandungi 245 miligram kalsium. Oleh itu, pilihlah jus oren yang tinggi dengan kalsium dan rendah gula. Yogurt yang rendah lemak dan tinggi kalsium juga boleh dimakan untuk mendapatkan kalsium.

Kesimpulannya, senarai makanan di atas boleh membantu untuk mendapatkan jumlah kalsium yang diperlukan badan sehari. Namun, pemilihan makanan yang rendah atau tiada gula tambahan, rendah atau tiada sodium dan rendah lemak amat digalakkan agar khasiat kalsium dapat membawa sepenuh kebaikan bagi kesihatan badan.

Figueiredo, S. M. D., Vieira Filho, S. A., Machado, J. A. N., & Caligiorne, R. B. (2013). The anti-oxidant properties of isothiocyanates: a review.Heaney RP & Weaver CM (1990). Calcium absorption from kale. Am J Clin Nutr 51: 656-657.IOM (2011). Dietary Reference Intakes for Calcium and Vitamin D. Washington, DC: The National Academies Press.IOM (1997). Calcium. In: Dietary references for Calcium, Phosphorus, Magnesium, Vitamin D and Fluoride. Food and Nutrition Board, Institute of Medicine. National Academy Press, Washington DC; pp 71-145M de Figueiredo, S., AV Filho, S., A Nogueira-Machado, J., & B Caligiorne, R. (2013). The anti-oxidant properties of isothiocyanates: a review. Recent Patents on Endocrine, Metabolic & Immune Drug Discovery, 7(3), 213-225.Pisoschi, A. M., & Pop, A. (2015). The role of antioxidants in the chemistry of oxidative stress: A review. European journal of medicinal chemistry, 97, 55-74.Tee ES, Ismail MN, Mohd Nasir A & Khatijah I (1997). Nutrient Composition of Malaysian Foods. 4th Edition. Malaysian Food Composition Database Programme, Institute for Medical Research, Kuala Lumpur


Imuniti kelompok atau Imuniti komuniti (Herd Immunity)

Penyakit berjangkit yang disebabkan oleh kuman seperti virus, bakteria dan kulat dapat merebak dalam komuniti dengan pantas jika majoriti individu dalam komuniti tersebut tidak mempunyai imuniti (ketahanan badan) terhadap kuman-kuman ini.

Vaksinasi ialah satu proses pemberian sesuatu bahan yang dapat membantu imun sistem kita meningkatkan perlindungan pertahanan badan terhadap penyakit tertentu yang disebabkan oleh bakteria atau virus. Ini seterusnya mencegah seseorang daripada mendapat penyakit yang disebabkan oleh bakteria atau virus tersebut. Vaksin ialah bahan atau produk yang dapat meransangkan sistem imun kita dengan menghasilkan imuniti terhadap penyakit tertentu secara spesifik.

Adakah anda tahu apabila anda memperolehi suntikan vaksin sebenarnya anda sedang melindungi diri anda dan juga komuniti anda? Konsep ini dikenali sebagai imuniti komuniti atau imuniti kelompok. Oleh itu amat penting bagi kita dan keluarga kita mendapat vaksinasi supaya diri kita dan komuniti kita akan kekal sihat.

Bagaimanakah imuniti kelompok ini memainkan peranan dalam menghalang wabak penyakit berjangkit dari terus merebak?

Kuman biasanya akan merebak dengan pantas dalam komuniti dan menyebabkan ramai orang dijangkiti dan jatuh sakit. Wabak atau “outbreak” penyakit berjangkit akan berlaku dalam komuniti jika jumlah orang yang dijangkiti oleh bakteria atau virus meningkat secara mendadak.

Tetapi kuman yang menyebabkan penyakit berjangkit ini tidak akan mudah untuk menjangkiti satu individu ke satu individu yang lain apabila sebilangan besar komuniti ini telah memperolehi vaksin terhadap penyakit berjangkit tersebut.

Kesannya keseluruhan komuniti ini mempunyai kebarangkalian yang rendah untuk mendapat penyakit tersebut. Ini juga bermaksud sebilangan kecil orang yang tidak menerima vaksin dalam komuniti tersebut dapat dilindungi dari dijangkiti penyakit secara tidak langsung. Perlindungan secara tidak langsung ini dinamakan imuniti kelompok atau ‘herd immunity’. Peluang untuk terjadinya penularan wabak penyakit berjangkit dalam komuniti akan berkurangan apabila kuman ini tidak dapat menjangkiti manusia. Akhirnya penyakit ini akan berkurangan dan selepas satu tempoh masa tertentu, wabak ini akan terhapus. Gambarajah dibawah ini menunjukkan bagaimana imuniti kelompok dapat dicapai melalui vaksinasi.

Sebagai contoh, jika 80% daripada satu populasi telah mendapat imunisasi terhadap virus tertentu, maka empat dari lima individu yang terdedah kepada virus ini tidak akan dijangkiti, seterusnya virus ini tidak akan tersebar kepada individu-individu yang lain. Ini menyebabkan penyebaran virus ini terhenti dan penyakit berjangkit ini dapat dikawal. Untuk mencapai imuniti kelompok dalam satu populasi, lazimnya memerlukan 50% hingga 90% individu diberikan imunisasi. Peratusan ini adalah berbeza untuk setiap penyakit berjangkit. Ia juga bergantung kepada keupayaan kuman-kuman tersebut untuk menjangkiti manusia dan melakukan penyebaran.

Kenapa imuniti kelompok ini penting?

Imuniti kelompok dapat melindungi individu yang menerima vaksin dan juga sebahagian kecil individu dalam komuniti tersebut yang tidak dapat menerima vaksin. Mereka ini mungkin terdiri daripada bayi, kanan-kanak serta individu yang mempunyai alahan atau mempunyai imuniti yang lemah disebabkan kanser, HIV/AIDS, diabetes atau lain-lain penyakit. Demam campak (Rubeola), beguk, polio dan cacar air merupakan penyakit yang mudah berjangkit dan lazimnya berlaku di Amerika suatu ketika dahulu. Tetapi penyakit-penyakit ini telah sukar dijumpai pada masa kini di Amerika kerana imuniti kelompok terhadap penyakit-penyakit ini telah berjaya dicapai melalui vaksinasi. Walaubagaimanpun, kadang-kadang penyakit berjangkit ini masih menjangkiti manusia dalam komuniti. Ini adalah kerana vaksinasi yang dilakukan tidak menyeluruh dan imuniti kelompok tidak tercapai.

Imuniti kelompok terhadap SARS-CoV-2 virus

SARS-CoV-2 virus adalah virus yang menyebabkan penyakit COVID-19. Pakar epidemiologi dari Pusat Pengajian Kesihatan Awam Johns Hopkins Bloomberg, USA, Dr D’Souza dan Dr Dowdy menjangkakan individu yang dijangkiti virus SARS-CoV-2 hanya akan mempunyai imuniti atau perlindungan dari dijangkiti sekali lagi dalam masa beberapa bulan hingga beberapa tahun tetapi imuniti ini mungkin bukan untuk sepanjang hayat.

Seperti jangkitan yang disebabkan oleh penyakit berjangkit yang lain, terdapat 2 cara untuk memperolehi imuniti kelompok ini, iaitu pertama ialah melalui jangkitan secara semulajadi. Imuniti kelompok melalui jangkitan semulajadi terbentuk apabila sejumlah besar individu dalam satu komuniti telah dijangkiti.

Kedua adalah melalui perlindungan vaksin. Walaubagaimanapun, penghasilan imuniti kelompok melalui jangkitan semulajadi ini adalah perbuatan yang tidak beretika. Jangkitan COVID-19 bukanlah seperti jangkitan selsema yang disebabkan oleh influenza A (H1N1pdm09) virus. Fakta semasa menunjukkan COVID-19 mempunyai risiko kadar kematian 10 kali lebih tinggi berbanding selsema yang disebabkan oleh influenza A.

Golongan berisiko ini terdiri daripada individu yang mempunyai imun sistem yang rendah dan golongan yang telah berusia. Jadi, sekiranya komuniti tersebut tidak mengamalkan kawalan kendiri seperti penjarakan fizikal, tidak memakai pelitup muka dan tidak kerap membasuh tangan, adalah tidak mustahil imuniti kelompok dapat dicapai melalui kaedah jangkitan semulajadi. Namun, ini bukanlah cara yang terbaik untuk memperolehi imuniti kelompok bagi COVID-19 kerana hospital akan mengalami kesesakan dan kematian akan meningkat. Para doktor dan barisan hadapan juga akan mengalami kelesuan yang kronik.

Pematuhan prosedur kawalan kendiri untuk mengurangkan risiko jangkitan amat perlu diamalkan supaya penyakit COVID-19 ini dapat dikawal. Pada masa yang sama, pengambilan vaksin untuk mencapai imuniti kelompok diharapkan dapat memutuskan rantaian virus ini dalam komuniti (dunia). Imuniti kelompok ini akan tercapai selepas satu tempoh masa tertentu dimana peratusan individu yang memperolehi vaksin adalah lebih banyak daripada yang tidak menerima.

Menurut Dr Fauci yang merupakan seorang pakar immunologi, peratusan individu yang perlu divaksin untuk mencapai imuniti kelompok terhadap COVID-19 mungkin diantara 70%-85%. Secara teori, apabila imuniti kelompok telah dapat dicapai, semua individu akan dapat dilindungi dan jangkitan penularan akan terhenti dan wabak COVID-19 akan berakhir.

Achieving Herd Immunity With COVID-19 – John Hopkins Bloomberg School of Public HealthRajgor DD, Lee MH, Archuleta S, Bagdasarian N, Quek SC. The many estimates of the COVID-19 case fatality rate. Lancet Infect Dis. 2020 Jul;20(7):776-777. doi: 10.1016/S1473-3099(20)30244-9. Epub 2020 Mar 27. PMID: 32224313; PMCID: PMC7270047.Vaksinasi – Portal MyhealthDesai AN, Majumder MS. What Is Herd Immunity? JAMA. 2020;324(20):2113. doi:10.1001/jama.2020.20895Dr. Fauci said up to 90% of population needs to get vaccinated for herd immunity against virus – Buisness Insider


Gout: Punca, Simptom dan Rawat

Apakah punca kepada penyakit gout dan juga cara rawatan kepada masalah ini? Artikel ini akan membincangkan secara terperinci berkenaan punca kepada masalah gout ini, tanda-tandanya, rawatan dan juga pencegahan.

Gout ialah radang sendi yang disebabkan oleh pengumpulan asid urik berlebihan dalam aliran darah. Ia boleh menyebabkan seseorang mengalami kesakitan, bengkak dan kekejangan pada sendi, terutamanya di jari kaki.

Walaupun lelaki lebih mudah mendapat masalah ini, risiko wanita juga ialah tinggi selepas menopaus. Serangan gout boleh berlaku dengan pantas dan terus berulang dari masa ke masa sehingga perlahan-lahan merosakkan tisu di kawasan keradangan.

Biasanya apabila kita makan makanan yang mengandungi purin seperti stik, daging dan makanan laut, badan akan memecahkan purin menjadi asid urik. Asid urik ini kemudiannya larut dalam darah dan dikeluarkan melalui air kencing.

Kandungan asid urik yang terlalu tinggi di dalam darah (hyperuricemia) akan membentuk kristal tajam seperti jarum yang disebut sebagai kristal urate. Keradangan sendi ini berlaku apabila kristal urate berkumpul di bahagian sendi yang seterusnya menyebabkan keradangan dan kesakitan yang teruk.

Seseorang lebih cenderung menghidap gout jika mempunyai tahap asid urik yang tinggi dalam badan. Faktor-faktor yang meningkatkan tahap asid urik ini termasuklah:

Kerap mengambil makanan dan minuman yang mempunyai kandungan asid urik tinggi seperti daging, makanan laut, air manis yang mengandungi gula jenis fruktosa dan minuman beralkohol terutamanya jenis bir.

Berat badan berlebihan akan menyebabkan badan menghasilkan lebih banyak asid urik. Selain itu, ia juga meningkatkan risiko masalah buah pinggang kerana buah pinggang perlu bekerja lebih kuat untuk memproses pembuangan asid urik melalui air kencing.

Beberapa masalah kesihatan tertentu meningkatkan risiko seseorang mendapat gout contohnya tekanan darah tinggi yang tidak dirawat, penyakit kronik seperti kencing manis, sindrom metabolik, penyakit jantung dan penyakit buah pinggang.

Penggunaan diuretik thiazide (biasanya digunakan untuk merawat tekanan darah tinggi) dan aspirin dapat meningkatkan kadar asid urik.

Sekiranya ada ahli keluarga yang menghidap gout, anda juga cenderung menghidap penyakit ini.

6. Umur dan jantina

Lelaki menghasilkan lebih banyak asid urik berbanding wanita, tetapi tahap asid urik wanita akan meningkat selepas menopaus.

7. Pembedahan atau trauma

Mengalami pembedahan atau trauma dikaitkan dengan peningkatan risiko terkena serangan gout.

Sebilangan orang yang mempunyai kandungan asid urik tinggi tidak menunjukkan sebarang simptom. Ini dikenali sebagai asymptomatic gout.

Namun begitu, untuk serangan yang akut, simptom muncul dengan cepat dan boleh lanjut dari 3 hingga ke 10 hari. Antara tanda-tanda seseorang itu mengalami masalah ini ialah:

Sakit tiba-tiba pada sendi terutamanya di waktu malam.Sakit pada satu sendi atau lebihSendi terasa panasSendi sakit jika disentuhPergerakan sendi yang terhadBengkak di dalam dan di sekitar sendi yang terjejasKulit merah dan berkilat di kawasan sendi yang terjejas

Penyakit Lain yang Berkaitan

Terdapat beberapa penyakit lain yang mungkin mempunyai simptom sama seperti gout. Antaranya ialah:

PseudogoutRheumatoid arthritisSeptic arthritisKecederaan (trauma)CellulitisSarcoidosis

Terdapat beberapa jenis ujian yang akan dibuat untuk mengetahui punca kepada masalah ini. Ia adalah:

Ujian ini dilakukan untuk mengukur tahap asid urik dalam darah anda. Namun begitu, keputusan ujian ini tidak semestinya tepat kerana ada orang yang mempunyai kandungan asid urik tinggi tetapi tidak pernah mengalami masalah ini. Dan ada juga yang mempunyai simptom gout tetapi kandungan asid urik dalam darahnya masih normal. Ini boleh berlaku kepada pesakit yang mempunyai masalah kesihatan lain seperti darah tinggi dan penyakit buah pinggang.

2. Ujian cecair sendi

Ujian ini dikenali sebagai Synovial Fluid Analysis dalam istilah perubatan. Doktor akan menggunakan jarum untuk mengeluarkan cecair dari sendi yang terjejas. Kristal urate mungkin kelihatan semasa cecair diperiksa di bawah mikroskop.

3. Kultur cecair sendi

Ujian ini dilakukan sekiranya doktor mengesyaki bahawa radang sendi berlaku disebabkan oleh jangkitan kuman. Ia bertujuan untuk mengenal pasti organisma yang menyebabkan jangkitan tersebut.

X-ray selalunya hanya menunjukkan perubahan pada sendi semasa diserang gout akut. Doktor dapat mengenal pasti gout kerana kristal urate menyebabkan tulang nampak seperti berlubang-lubang dan mempunyai permukaan yang tidak rata.

Rawatan bergantung pada tahap keparahan sendi anda. Ubat gout bertindak melalui dua cara iaitu:

Menghilangkan rasa sakit dan mengurangkan keradangan sepertiColchicineAcetaminophenAspirinIbuprofenNaproxenCorticosteroids

Mencegah serangan gout di masa depan dengan menurunkan kadar asid urik sepertiAllopurinolProbenacidFebuxostat

Sekiranya tidak dirawat, gout akhirnya boleh menyebabkan radang sendi berterusan dan menghasilkan ketulan dibahagian sendi dan ia dikenali sebagai tophi. Tophi boleh menyebabkan sendi anda rosak dan bengkak secara kekal. Pembedahan merupakan pilihan bagi rawatan tophi. Tiga prosedur pembedahan merawat tophi ialah:

Pembedahan pembuangan tophiPembedahan peleburan sendiPembedahan penggantian sendi

Pembedahan hanya dilakukan jika perlu sahaja kerana luka selepas pembedahan tophi selalunya tidak mudah untuk sembuh dan kemungkinan untuk berlakunya tophi tersebut semula adalah tinggi

Pesakit gout boleh mengalami keadaan yang lebih teruk, seperti:

Gout berulangPembentukan tophiBatu karang (disebabkan oleh pengumpulan kristal urate dalam pundi kencing)Kerosakan buah pinggang disebabkan pembentukan batu karang di buah pinggang

Selain ubat-ubatan, pesakit amat digalakkan untuk mengamalkan gaya hidup sihat bagi mengurangkan simptom dan risiko serangan gout di masa depan. Antara tips pencegahan ialah:

Hadkan pengambilan daging, makanan laut dan makanan terprosesKurangkan berat badan berlebihanLakukan senaman sekurang-kurangnya 30 minit setiap hariBanyakkan minum air kosongHadkan atau elakkan pengambilan alkoholHadkan pengambilan gula (terutamanya gula yang mengadungi fruktosa)Berhenti merokok

Bruce M Rothschild, M. (2020, December 06). Gout and Pseudogout Workup: Approach Considerations, Synovial Fluid Analysis, Serum Uric Acid. Retrieved January 18, 2021, from EmedicineGout. (2019, March 01). Retrieved January 18, 2021, from MayoclinicGout: Symptoms, causes, and treatment. (n.d.). Retrieved January 18, 2021, from Medical News TodayKinman, T. (2020, September 18). Everything You Need to Know About Gout. Retrieved January 18, 2021, from HealthlineGout. (2020, July 27). Retrieved January 18, 2021, from CDC


Cara Tanam Ulam Raja yang Betul dan Mudah

Bagaimanakah cara yang betul untuk tanam ulam raja? Artikel ini akan membincangkan cara tanam ulam raja seperti pemilihan benih, penggunaan tanah, pembajaan dan juga penjagaan pokok yang perlu anda tahu.

Ulam raja merupakan sejenis tumbuhan liar yang mudah tumbuh pada kawasan yang luas serta terdedah kepada cahaya matahari dan ianya pada asalnya berasal dari Amerika latin. Kini, tumbuhan ini semakin mudah didapati di seluruh negara Asia dan mendapat permintaan ramai berikutan daripada khasiatnya yang bermanfaat. Ianya mengandungi nutrien lengkap yang berkhasiat seperti protein, lemak, kalsium, karbohidrat dan juga vitamin A.

Kebiasaannya, tanaman ini digunakan oleh rakyat Malaysia sebagai penambah selera makan. Tanaman ini dijadikan sebagai ulam-ulaman dalam menu makanan oleh masyarakat umum di Malaysia. Selain itu, ianya juga turut dijadikan penyeri landskap di rumah kerana mempunyai bunga yang cantik, berwarna unggu dan menarik.

Untuk makluman umum, tanaman ini merupakan tanaman herba semusim yang mampu mencapai ketinggian 2m sepanjang kitaran hidupnya. Dengan harga purata sekitar RM4-5 sekilo di pasaran, tanaman ini amat digalakkan untuk diusahakan kerana ianya mempunyai potensi yang cerah dan bakal memberikan pulangan yang lumayan tanpa mengeluarkan kos operasi yang tinggi.

Ianya amat mudah ditanam dan tidak memerlukan penyelenggaraan rapi. Oleh itu sebagai salah satu usaha membangunkan komoditi ini, kita perlulah mempunyai sedikit sebanyak tentang ilmu penanamannya. Melalui artikel kali ini, saya akan berkongsi kepada pembaca tentang cara menanam ulam raja.

Artikel Berkaitan: Khasiat Ulam Raja

Terdapat 2 jenis ulam raja yang mudah didapati di Malaysia iaitu yang berwarna kuning dan ungu. Perbezaan kedua-dua ulam raja ini hanyalah pada warna bunga sahaja. Ciri pada daun secara jelas adalah sama. Kebiasaannya, ulam raja yang digunakan oleh masyarakat sebagai ulam-ulaman adalah yang berwarna ungu.

Cara Mendapatkan Benih Ulam Raja

Untuk mendapatkan benih ulam raja adalah suatu perkara mudah. Benihnya boleh diperolehi melalui bunganya yang telah kering. Penanaman menggunakan biji benih adalah yang paling konvensional kerana ianya mudah didapati, senang ditanam dan tinggi peratus hidupnya.

Sekiranya benihnya tidak dipetik, ianya akan tersebar dan tumbuh secara meliar melalui angin. Benih yang diperolehi boleh terus ditanam pada tanah atau pasu tanpa memerlukan tempoh semaian seperti tanaman komoditi yang lain. Ianya masih relevan untuk semaian awal, bagi mendapatkan hasil yang lebih baik dan berkualiti. Semua itu bergantung kepada pilihan masing-masing.

Biji Benih Ulam Raja

Seperti telah saya maklumkan, ianya boleh ditanam terus pada tanah dan boleh juga disemai dalam media semaian sebelum penanaman pada tanah. Melalui subtopic ini, saya akan menfokuskan pada semaian awal. Pertama sekali, biji benih yang diperolehi hendaklah terlebih dahulu direndam bagi mengenalpasti benih yang subur dan sihat.

Benih yang tenggelam yang bakal digunakan untuk semaian. Seterusnya dengan benih tersebut, ianya boleh disemai di dalam bekas-bekas yang bersesuaian seperti pot tray dan sebagainya. Untuk penyediaan media semaian, sebaiknya adalah penggunaan tanah yang mengandungi kandungan organik yang tinggi. Tanah campuran berkomposisi (3:2:1) adalah asas media tanaman, oleh itu bagi penanaman ini juga ianya adalah bersesuaian.

Tanam benih sekurang-kurangnya pada kedalaman 1cm daripada permukaan. Kemudian, ianya boleh dibiarkan sehingga mencapai ketinggian 10-15cm dan memerlukan penyiraman berkala bagi mengekalkan kesuburan pokok. Kebiasaannya, pokok ulam raja akan tumbuh pada ketinggian tersebut setelah 5 hari selepas penanaman. Setelah mencapai ketinggian tersebut, digalakkan melakukan pemindahan segera ke tanah dan pasu dengan saiz yang bersesuaian.

Hal ini kerana sekiranya dibiarkan untuk tempoh yang lama pada peringkat semaian, akan menyebabkan pertumbuhan akar tersekat, lantas menyebabkan pertumbuhan pokok juga terjejas. Penanaman di dalam pasu tidak memerlukan penjarakan tanaman yang spesifik, tanam sepokok untuk sepasu sudah memadai, Jika tanam pada tanah atau batas, penjarakan adalah penting bagi mengelakkan persaingan. Jarak yang disyorkan untuk penanaman atas tanah adalah lebih kurang 30cm x 30cm.

Disebabkan penggunaan media tanah campuran, nutrien dalam tanah telah tersedia dan mencukupi untuk pertumbuhan ulam raja. Pembajaan secara intensif akan dimulakan setelah penuaian pertama dijalankan iaitu setelah 2 bulan.

Pemberian baja berasaskan tinja yang mengandungi kandungan organik yang tinggi adalah bagus untuk aktiviti pembajaan. Baja yang dimaksudkan itu adalah seperti tahi ayam, tahi lembu dan sebagainya. Baja kimia juga boleh digunakan. Baja sebatian (15:15:15) boleh digunakan sebanyak 10-20g sepokok sekiranya perlu.

Tanaman ini adalah resistan terhadap penyakit dan musuh biologi berikutan ianya mempunyai aroma penghalau serangga. Akan tetapi, ianya memerlukan penyelenggaraan intensif setelah tempoh matang. Pokok yang telah matang perlu kerap dicantas pucuknya untuk penghasilan yang lebih produktif.

Ulam raja yang telah menjalani 3-4 minggu tempoh penanaman, akan dicantas pucuknya sepanjang 4-6 inci untuk dijadikan ulam. Kemudian bahagian yang tersebut boleh dituai semula setelah 5-7 hari setelah cantasan dilakukan.

Aktiviti ini akan mula dijalankan selepas 6 minggu dari tempoh penanaman. Anggaran hasil yang boleh dituai kebiasaannya adalah di antara 50-70g sepokok. Manakala dari segi harga pasaran pula adalah sekitar RM1-2 seikat (100-150g). Akhir sekali dari segi pengendalian lepas tuai, ulam raja mampu kekal segar di dalam peti sejuk selama 1 minggu dengan penyimpanan pada suhu yang bersesuaian.

Tanaman ini juga boleh dijadikan sebagai agen kawalan pertumbuhan lalang. Pada masa yang sama, menjadi tanaman yang bermanfaat dan boleh menjana pendapatan melalui jualannya di pasaran.

Diharapkan artikel cara tanam ulam raja ini dapat memberi sedikit sebanyak ilmu kepada para pembaca mengenai cara penanaman tumbuhan ini.

Cara Tanam pokok lain yang anda perlu tahu:

Mansor, P. (1988). Ulam-ulam tradisional Malaysia. Teknol. Sayur-sayuran. Kementerian Pertanian Malaysia, Kuala Lumpur: Institut Penyelidikan dan Kemajuan Pertanian Malaysia (MARDI). 4: 1-5.Jabatan Pertanian Malaysia (1988). Hidangan Ulam dan Sayuran Tradisional. Risalah Pertanian. Bil. 51. Kuala Lumpur: Penerbitan Adabi.Bicara Tani (2012). Panduan Menanam Ulam Raja. Diambil dari


10 Khasiat Ubi Kayu Terhadap Kesihatan

Apakah khasiat ubi kayu kepada kesihatan? Artikel ini akan membincangkan kandungan ibu kayu dan juga khasiatnya kepada kesihatan.

Ubi kayu merupakan satu nama yang tidak asing lagi terutamanya di kalangan masyarakat Melayu. Ubi kayu atau nama saintifiknya Manihot Esculenta adalah sejenis kanji yang terhasil pada akar pokok ubi kayu. Ianya merupakan salah makanan utama masyarakat Asia pada zaman dahulu kala.

Pada era pasca globalisasi ini, ubi kayu masih tidak dilupakan dan sering digunakan di dalam pembuatan produk makanan seperti tepung ubi, makanan ringan berasaskan ubi dan pembuatan kuih tradisional. Namun begitu, tahukah anda akan kebaikan yang ada pada ubi kayu ini? Di dalam artikel ini, saya akan kupaskan dengan lebih mendalam tentang kelebihan yang ada pada makanan ini.

Kandungan Nutrisi Ubi Kayu

Jadual di bawah menunjukkan akan kandungan makronutrisi dan mikronutrisi yang terdapat di dalam 100 g ubi kayu.

Kandungan makronutrisi dalam 100g ubi kayu adalah:

Kalori: 162kcalKarbohidrat: 38.2gSerat: 0.5gProtein: 0.8gLemak: 0.2g

Kandungan mikronutrisi dalam 100g ubi kayu adalah:

Kalsium: 39mgZat Besi: 1mgNatrium: 2mgKalium: 209mgFosforus: 65mgVitamin C: 35.9mg

Berdasarkan perkara di atas, dapat disimpulkan bahawa ubi kayu mempunyai pelbagai komponen makronutrisi dan mikronutrisi. Jika diperhatikan pada bahagian makronutrisi, setiap 100 g ubi mampu membekalkan sebanyak 162 kcal tenaga.

Kandungan karbohidratnya pula adalah agak tinggi iaitu sebanyak 38.2 g dimana nilai ini adalah bersamaan lebih kurang 2.5 tukaran karbohidrat (1 tukaran karbohidrat = 15 g karbohidrat).

Ubi kayu mempunyai nilai protein dan lemak yang sangat rendah iaitu sebanyak 0.8 g dan 0.2 g. Untuk bahagian mikronutrisi pula, setiap 100 g ubi kayu mempunyai sebanyak 39 mg kalsium, 1 mg zat besi, 2 mg natrium, 209 mg kalium, 65 mg fosforus dan 35.9 mg vitamin C.

Komponen Berkhasiat Ubi Kayu

Ubi kayu merupakan makanan yang kaya dengan sumber kalsium. Kalsium adalah sejenis mikronutrisi yang penting untuk tubuh badan kita terutamanya dalam menjaga kesihatan tulang. Selain itu, kalsium juga penting untuk pengecutan otot, kesihatan sistem kardiovaskular, dan terlibat dalam pembekuan darah. Kekurangan kalsium di dalam badan dapat menyebabkan penyakit osteoporosis, kebas dan kesemutan di bahagian kaki dan tangan, kuku rapuh dan lain-lain.

Setiap 100 g ubi kayu mempunyai sebanyak 209 mg kalium di mana jumlah ini adalah satu jumlah yang agak tinggi. Kalium merupakan sejenis mineral yang ketiga terbanyak di dalam tubuh badan kita. Mineral ini sangat penting di dalam memastikan tubuh badan kita dapat berfungsi dengan baik seperti mengatur keseimbangan cecair, mengekalkan kesihatan sistem saraf dan mengatur pengecutan otot dan jantung. Di samping itu, kalium juga mampu untuk menyebabkan salur darah untuk mengembang lalu mengelakkan peningkatan tekanan darah.

Zat besi merupakan salah satu mikronutrisi yang diperlukan untuk pembentukan hemoglobin, iaitu salah satu komponen darah merah. Kepentingan zat besi ini tidak dapat disangkal lagi di mana kekurangannya dapat menyebabkan penyakit anemia. Setiap 100 g ubi kayu mengandungi 1 mg zat besi. Mungkin jumlah ini terlihat kecil, namun keperluan zat besi seorang lelaki dewasa hanyalah sebanyak 8 mg sehari.

4. Kanji-tahan (resistant starch)

Kanji-tahan (resistant starch) adalah sejenis kanji yang tidak tercerna apabila dimakan. Kanji ini juga menjadi sumber makanan kepada bakteria baik di dalam sistem pencernaan. Ubi kayu adalah salah satu makanan yang mengandungi Kanji-tahan (resistant starch) di mana kanji ini dilihat mampu untuk meningkatkan sensitiviti insulin, menurunkan paras gula di dalam darah, mengurangkan selera dan baik untuk penghadaman.

10 Kebaikan dan Khasiat Ubi Kayu Kepada Kesihatan

1. Megelakkan peningkatan tekanan darah

Jika dirujuk pada jadual mikronutrisi di atas, ubi kayu mempunyai kandungan kalium yang tinggi di mana ianya membantu di dalam penurunan tekanan darah.

Paras tekanan darah yang tinggi adalah sangat merbahaya di mana jika tidak dirawat dapat menyebabkan komplikasi kesihatan yang lain. Kalium mempunyai sifat di mana ianya mampu untuk menyebabkan salur darah untuk mengembang dan ini secara tidak lansung akan menurunkan paras tekanan darah.

Tambahan pula, ubi kayu mempunyai kandungan natrium yang sangat rendah di mana ianya sangat sesuai dimakan oleh pesakit darah tingggi.

2. Membantu mencegah anemia

Ubi kayu merupakan sejenis makanan berkanji yang kaya dengan zat besi. Zat besi adalah salah satu mineral yang penting di dalam pembentukan hemoglobin di dalam sel darah merah.

Hemoglobin ini berfungsi untuk membawa bekalan oksigen ke sel-sel yang ada di dalam badan kita untuk proses penjanaan tenaga. Dengan pengambilan zat besi yang mencukupi, penyakit anemia yang disebabkan oleh kekurangan hemoglobin dan zat besi dapat dicegah.

Pengambilan makananan yang tinggi zat besi bersama makanan yang kaya dengan vitamin C adalah sangat digalakkan kerana vitamin C membantu dalam penyerapan zat besi.

3. Membantu melancarkan sistem percernaan

Ubi kayu mengandungi kanji-tahan (resistant starch) yang baik untuk sistem percernaan. Ianya tidak tercerna di dalam usus kecil dan menjadi sumber makanan untuk bakteria baik di usus. Di samping itu, kandungan kanji-tahan ini menjadikan salah satu khasiat ubi kayu ini mampu untuk mengelakkan sembelit, mengurangkan risiko kanser usus dan menyebabkan rasa kenyang yang lebih lama.

4. Membantu dalam peningkatan berat badan secara sihat

Berdasarkan jadual makronutrisi di atas setiap 100 g ubi kayu mempunyai sebanyak 162 kcal tenaga. Ini menunjukkan bahawa ubi kayu merupakan sejenis makanan yang tinggi dengan kandungan tenaga. Selain itu, kandungan lemaknya juga sangat rendah di mana hanya terdapat 0.2 g dalam setiap 100 g ubi kayu.

Oleh kerana ubi kayu ini adalah makanan yang berasakan tumbuhan, ianya tidak mengandungi sebarang kolesterol. Oleh itu, ianya sangat sesuai diambil oleh sesiapa yang ingin menambah berat badan secara sihat

5. Mencegah kenaikan paras gula dalam darah

Kandungan kanji-tahan (resistant starch) di dalam ubi kayu dilihat mampu untuk mengelakkan peningkatan gula di dalam darah. Hal ini kerana kanji-tahan adalah sejenis sejenis kanji yang tidak tercerna di dalam salur pencernaan.

Hal ini menyebabkan gula di dalam darah tidak meningkat kerana tiada glukosa yang terhasil daripada pencernaan. Ini sedikit sebanyak dapat mencegah kenaikan paras gula di dalam darah. Namun harus diingat bagi pesakit kencing manis, pengambilannya haruslah secara bersederhana.

6. Membantu dalam pembekuan darah

Salah satu komponen yang diperlukan di dalam pembekuan darah adalah kalsium. Ubi kayu adalah sumber makanan yang tinggi dengan kandungan kalsium. Proses pembekuan darah adalah salah satu mekanisma yang sangat penting terutamanya apabila terdapat luka atau kecederaan pada badan.

Mekanisma inilah yang menghalang tubuh badan daripada kehilangan lebih banyak darah. Kegagalan badan untuk menjalankan mekanisma ini dipanggil sebagai penyakit hemofilia.

7. Membantu dalam pembentukan tulang dan gigi

Antara komposisi yang membentuk tulang dan gigi adalah kalsium. Seperti yang dinyatakan di atas, ubi kayu adalah makanan yang kaya dengan sumber kalsium. Seperti yang kita tahu, dalam pembentukkan tulang dan gigi yang sihat, kalsium memainkan peranan yang penting. Kekurangan kalsium dapat menyebabkan penyakit tulang rapuh, kepadatan tulang yang rendah, kelemahan akar gigi, gigi mereput dan lain-lain.

8. Membekalkan tenaga dengan segera

Merujuk kepada komposisi yang terdapat dalam ubi kayu, karbohidrat merupakan makronutrisi yang tertinggi yang terdapat pada makanan ini. Kandungan karbohidrat yang tinggi di dalam ubi kayu dapat membekalkan tenaga yang segera di mana umum mengetahui bahawa karbohirat berfungsi untuk membekalkan tenaga kepada tubuh badan. 1 g kerbohidrat dapat membekalkan sebanyal 4 kcal tenaga kepada tubuh badan.

9. Baik untuk kesihatan jantung

Di samping mempunyai paras kalium yang tinggi dan natrium yang rendah, ubi kayu juga tidak mengandungi lemak tepu. Lemak tepu sering dikaitkan dengan penyakit kardiovaskular seperti penyakit jantung. Kandungan kalium yang tinggi mampu menjaga kesihatan salur darah dan kandungan kanji-tahan juga dilihat berkesan untuk mengurangkan paras kolesterol di dalam badan. Hal ini sedikit sebanyak mampu memberikan impak yang baik terhadap kesihatan jantung.

10. Mencegah simptom yang disebabkan oleh penyakit Celiac

Penyakit Celiac adalah sejenis penyakit autoimun di mana ianya menyerang usus kecil hasil tindak balas daripada pengambilan gluten yang terdapat dalam sesetengah makanan. Jikalau tidak dirawat, penyakit ini akan menyebabkan masalah penyerapan nutrisi ke dalam badan.

Pesakit selalunya akan mempunyai pilihan yang terhad terhadapat pemilihan karbohidrat dan kanji kerana kandungan gluten yang terdapat pada dua jenis makanan ini. Ubi kayu merupakan sejenis kanji yang bebas kandungan gluten dan ianya selamat untuk diambil oleh pesakit Celiac.

Kesimpulannya, ubi kayu mempunyai pelbagai khasiat terhadap kesihatan. Namun begitu, kajian mengenai kesan terapeutik dari ubi kayu masih kurang dijalankan. Haruslah diingat, pengambilan makanan ini haruslah diambil secara bersederhana dan bagi mereka yang mempunyai masalah kesihatan, nasihat doktor dan pegawai dietetik haruslah diambil kira terlebih dahulu.

Diharapkan artikel khasiat ubi kayu ini dapat memberikan sedikit sebanyak penerangan berkenaan khasiat ubi kepada kesihatan

Artikel Berkaitan: Cara Tanam Ubi Kayu

Khasiat Tumbuh-tumbuhan yang lain

Adcox, M. (2019). 6 nutrition facts about tapioca. Retrieved from Medical News TodayBenefits and sources of calcium. (2020). Retrieved from Medical News Today Bjarnadottir, A. (2016). What Is Tapioca and What Is It Good For? Retrieved from HealthlineBourassa, L. (2019). The Health Benefits of Tapioca. Retrieved from LivestrongCalcium and Vitamin D. (2018). Retrieved from National Osteoporosis FoundationFrey, M. (2020). Tapioca Nutrition Facts and Health Benefits. Retrieved from Very Well FitGunnars, K. (2018). Resistant Starch 101 – Everything You Need to Know. Retrieved from HealthlineKahn, A. (2019). Hypocalcemia: Causes, Symptoms, and Treatment. Retrieved from HealthlineTapioca: Health Benefits, Nutrition, and Uses. (n.d.). Retrieved from Webmd Malaysian Food Composition Database. (n.d.). Retrieved January 16, 2021Raman, R. (2017). What Does Potassium Do for Your Body? A Detailed Review. Retrieved from HeatlhlineWhat is Resistant Starch? (2020). Retrieved from Hopkins Diabetes Info


Kanser Payudara: Punca, Simptom dan Rawatan

Apakah punca dan tanda-tanda kepada masalah kanser payudara? Artikel ini akan membincangkan dengan lengkap berkenaan punca, simptom, ujian pemeriksaan, cara pencegahan dan juga rawatan kepada masalah ini.

Pengenalan
Struktur Payudara
Punca dan Faktor Risiko
Simptom Kanser Payudara
Penyakit Lain yang Berkaitan
Ujian Pemeriksaan
Rawatan
Pencegahan

Kanser payudara ialah tumor invasif yang paling kerap berlaku kepada wanita dan merupakan penyebab utama kematian dalam kes kanser. Ia terjadi apabila sel payudara mula tumbuh secara tidak normal. Sel-sel ini kemudian terus membesar dengan lebih cepat berbanding sel yang sihat sehingga membentuk ketulan atau tumor.

Sel kanser ini juga boleh merebak melalui payudara ke kelenjar limfa atau ke bahagian organ yang lain. Di Malaysia, dianggarkan bahawa 1 daripada 20 wanita menghidap kanser payudara. Kebanyakan pesakit mula mempunyai kanser ini sekitar 40-49 tahun dan 90% daripada mereka menyatakan bahawa terdapat benjolan di bahagian payudara sebagai gejala utama.

Payudara terdiri daripada tiga bahagian utama: lobula (lobules),saluran (ducts), dan tisu penghubung(connective tissue).

Lobula ialah kelenjar yang menghasilkan susu.
Saluran adalah tiub yang mengalirkan susu ke puting payudara.
Tisu penghubung (yang terdiri daripada tisu berserat dan berlemak) mengelilingi dan menyatukan semua struktur.

Kanser payudara boleh berlaku di bahagian payudara yang berlainan dan kebanyakannya bermula di saluran atau lobula.

Punca dan Faktor Risiko

Secara amnya, kanser payudara berlaku disebabkan oleh faktor keturunan, hormon dan persekitaran. Mutasi genetik, hormon estrogen dan progesteron serta amalan gaya hidup sihat sangat berkait rapat dengan kanser payudara.

Faktor risiko boleh dibahagi kepada dua iaitu faktor risiko tetap dan faktor risiko yang boleh diubah.

Faktor Risiko yang Tidak Boleh Diubah

Wanita
Umur yang melebihi 50 tahun
Mutasi genetik
Mencapai kitaran haid awal iaitu kurang daripada 12 tahun
Mencapai usia menopaus pada umur yang lewat sekitar 55 tahun ke atas
Sejarah kanser payudara dalam keluarga terutamanya saudara yang terdekat seperti ibu, adik-beradik, ibu saudara dan nenek
Mempunyai tisu payudara yang padat
Tidak pernah melalui kehamilan
Mula hamil selepas umur 30 tahun

Faktor risiko boleh diubah

Berat badan berlebihan
Merokok
Minum alkohol secara berlebihan
Mengambil hormon terapi
Tidak menyusukan anak (breastfeeding)

Tanda-tanda awal kanser payudara ialah:

Benjolan di payudara atau ketiak
Payudara bengkak
Perubahan bentuk atau saiz payudara (sebelah payudara menjadi lebih besar berbanding normal)
Kulit di payudara menjadi merah atau seperti kulit buah oren
Puting tertarik ke dalam
Keluar cecair atau darah daripada puting
Sakit di bahagian payudara

Perlu di ingat bahawa simptom-simptom ini juga boleh berlaku dalam keadaan lain yang tidak disebabkan oleh kanser. Contohnya benjolan atau sakit payudara semasa  kitaran haid. Sekiranya ia membimbangkan, pastikan anda ke klinik atau hospital dengan segera bagi mendapatkan pandangan doktor.

Penyakit Lain yang Berkaitan

Penyakit payudara berikut juga boleh menunjukkan simptom yang sama seperti kanser payudara:

Fibroadenoma
Penyakit payudara fibrokistik
Breast cyst
Fat necrosis
Mastitits

Ujian yang dilakukan bagi mengesan kanser payudara dikenali sebagai ‘Triple Assessment’, iaitu penilaian yang terdiri daripada 3 perkara:

Pemeriksaan payudara secara fizikal, termasuk di bahagian ketiak.
Pengimejan payudara melalui mammogram dan ultrasound
Biopsi tisu payudara bagi tujuan pemeriksaan makmal untuk mengesahkan sel kanser

Terdapat dua kaedah dalam pengambilan biopsi tisu payudara iaitu melalui sitologi aspirasi jarum halus (FNAC) atau biopsi jarum teras (CNB/ Core Needle Biopsy). FNAC ialah prosedur kurang invasif yang dilakukan untuk mengambil sel payudara di kawasan yang disyaki. CNB pula memerlukan penggunaan  jarum yang lebih besar untuk mengeluarkan inti tisu, bukannya kumpulan sel. Ia sering dilakukan bersama ultrasound atau MRI sebagai panduan. Daripada keputusan biopsi payudara, ahli makmal dapat mengetahui gred serta peringkat kanser payudara pesakit.

Pengimejan lain seperti MRI dan CT Scan juga dilakukan untuk melihat sama ada sel kanser telah merebak ke bahagian organ yang lain.

Terdapat beberapa pilihan rawatan bagi kanser payudara, bergantung kepada penilaian doktor dari sudut kesihatan dan risiko pesakit.

Sebilangan besar pesakit yang menjalani pembedahan akan mendapat rawatan tambahan seperti kemoterapi, terapi hormon dan terapi radiasi. Kadang-kala, doktor mengesyorkan pesakit untuk menjalani kemoterapi terlebih dahulu bagi mengecilkan saiz tumor.

Terdapat beberapa jenis pembedahan kanser payudara, bergantung kepada tahap serta saiz kanser

Lumpectomy iaitu pembuangan benjolan di kawasan kanser sahaja. Ia dilakukan kepada pesakit yang mempunyai saiz benjolan kecil atau pesakit yang masih muda bagi tujuan pemeliharaan struktur payudara. Namun begitu, sekiranya saiz tumor yang besar telah mengecil selepas rawatan kemoterapi, doktor mungkin juga mengesyorkan lumpectomy kepada pesakit.
Total mastectomy iaitu pembuangan seluruh payudara yang terlibat. Ini selalunya dilakukan kepada pesakit yang lebih berumur atau saiz kanser yang besar.
Radical mastectomy iaitu prosedur pembedahan yang melibatkan pembuangan payudara, otot dada dan limfa di bahagian ketiak. Ini dilakukan sekiranya doktor risau jika sel kanser payudara telah merebak ke bahagian limfa ketiak. Jika ia tidak dibuang, sel kanser boleh merebak ke bahagian organ lain seperti hati, ovari dan tulang.

Seperti kanser lain, kimoterapi dilakukan bagi tujuan memusnahkan dan membunuh sel kanser melalui penggunaan ubat. Ia juga membantu untuk mengawal pertumbuhan tumor. Tempoh kimoterapi biasanya diberikan sekitar 4-6 bulan. Oleh itu, pesakit akan mengalami kesan sampingan seperti loya, muntah dan keletihan. Doktor akan memberikan ubat yang berkenaan bagi mengurangkan kesan sampingan ini. Sebilangan besar kesan sampingan akan hilang atau reda beberapa minggu setelah menyelesaikan rawatan.

Terapi radiasi ialah rawatan yang menggunakan sinaran tenaga seperti X-Ray untuk mensasarkan dan memusnahkan sel kanser. Terapi ini biasanya dilakukan bersama kemoterapi.

Terapi hormon digunakan untuk merawat kanser payudara yang sensitif terhadap hormon. Doktor merujuk kanser ini sebagai kanser reseptor estrogen positif (ER positif) dan reseptor progesteron positif (positif PR).

Terapi hormon boleh digunakan sebelum pembedahan (terapi neoadjuvant) atau selepas pembedahan. Ia membantu mengurangkan risiko kanser daripada kembali.

Rawatan palliatif selalunya diberikan kepada pesakit yang mempunyai kanser payudara yang telah merebak ke organ lain seperti hati, paru-paru, ovari atau tulang. Ia bertujuan untuk meningkatkan kualiti hidup pesakit dengan mengurangkan simptom seperti sakit dan sukar bernafas.

Faktor risiko tertentu untuk kanser payudara seperti sejarah keluarga dan usia tidak dapat dicegah.

Walau bagaimanapun, faktor gaya hidup yang menyumbang kepada kanser payudara dapat dicegah, seterusnya membantu mengurangkan risiko keseluruhan. Langkah pencegahan yang boleh amalkan ialah:

Turunkan berat badan yang berlebihan
Amalkan gaya hidup sihat
Hadkan pengambilan alkohol kurang dari satu minuman sehari
Berhenti merokok
Menyusukan bayi anda sekiranya mampu
Elakkan pengambilan pil hormon terutamanya jika berusia 35 tahun ke atas
Sekiranya perlu, anda dinasihatkan untuk mendapatkan pandangan doktor
Lakukan ujian saringan dengan lebih awal sekiranya mempunyai sejarah keluarga yang kuat atau simptom-simptom kanser payudara

Jenis Kanser yang lain

Breast Cancer. (2020, September 14). Retrieved January 15, 2021, from CDC
Breast cancer. (2020, December 23). Retrieved January 15, 2021, from Mayoclinic
Symptoms – Breast cancer in women. (n.d.). Retrieved January 17, 2021, from NHS
Herndon, J. (2019, November 15). Everything You Need to Know About Breast Cancer. Retrieved January 17, 2021, from Healthline


Sakit Jantung: Punca, Simptom dan Rawatan

Apakah punca dan tanda kepada sakit jantung? Artikel ini akan membincangkan secara lengkap berkenaan, punca, simptom, faktor risiko, rawatan dan pencegahan kepada masalah ini.

Pengenalan
Simptom Sakit Jantung
Faktor Risiko dan Punca Sakit Jantung
Penyakit lain yang berkaitan
Ujian Pemeriksaan
Rawatan
Komplikasi
Cara Pencegahan

Apa itu Serangan Jantung?

Serangan jantung ataupun sakit jantung terjadi apabila saluran darah ke jantung yang memberi oksigen kepada otot jantung terputus dan menyebabkan sel otot jantung mula mati.

Saluran darah boleh tersumbat daripada kumpulan lemak, kolesterol dan bahan lain yang membentuk plak dalam saluran darah yang mengalir ke jantung iaitu coronary arteries.

Kadangkala, plak ini boleh pecah dan membentuk ketulan darah beku yang mengganggu saluran darah dan merosakkan otot jantung.

Serangan jantung merupakan antara pembunuh senyap dalam masyarakat dan sering dikaitkan dengan tabiat merokok. Dahulu, ia merupakan satu penyakit yang dialami oleh lelaki berusia 50an namun sekarang, trend menunjukkan lelaki berusia semuda 30an dan juga wanita juga diserang sakit jantung.

Tanda tanda serangan jantung yang sering diadukan oleh pesakit adalah seperti berikut:

Rasa berat, sakit yang menekan atau menghimpit dada, yang boleh merebak ke bahagian leher, rahang dan tangan kiriLoya, pedih ulu hati, sakit pada perutKesukaran bernafasBerpeluh peluhKelesuanSakit kepala atau pening

Namun begitu, tidak semua pesakit yang mengalami serangan jantung mempunyai simptom yang sama. Terdapat mereka yang hanya mengalami sakit dada yang sederhana. Terdapat juga serangan jantung yang datang secara tiba tiba. Namun terdapat juga mereka yang mengalami tanda tanda di atas beberapa hari atau minggu sebelum serangan jantung terjadi.

Terdapat juga keadaan dimana tanda tanda sakit dada diatas terjadi apabila mereka melakukan aktiviti berat dan hilang apabila mereka berehat. Keadaan ini disebut sebagai angina iaitu apabila aliran darah ke jantung berkurangan secara sementara berpunca daripada saluran darah yang sempit.

Faktor risiko dan Punca Sakit Jantung

Faktor risiko ini menyumbang kepada terjadinya pengumpulan lemak yang membentuk plak (atherosclerosis) yang menyempitkan saluran darah dan menghalang darah dari mengalir dengan baik. Antara faktor risiko ialah:

Lelaki berusia 45 tahun keatas dan wanita berusia 55 tahun ke atas lebih berisiko mengalami serangan jantung.

Lelaki mempunyai risiko yang lebih tinggi menghadapi sakit jantung berbanding kaum wanita

Mereka yang merokok mempunyai risiko yang lebih tinggi berbanding daripada mereka yang tidak merokok ini termasuk perokok pasif. Ini disebabkan asap rokok meningkatkan radikal bebas yang akan memudahkan pembentukan atherosclerosis pada saluran darah

4. Tekanan Darah Tinggi

Tekanan darah tinggi buat jangka masa yang lama boleh merosakkan saluran darah di jantung. Tekanan darah tinggi yang terjadi dengan keadaan lain seperti obesity, kolesterol tinggi dan kencing manis meningkatkan risiko anda dengan lebih tinggi.

Jumlah kolesterol jahat iaitu low density lipoprotein dan kandungan triglyceride yang tinggi menyebabkan saluran darah mudah menjadi tersumbat. Kedua dua jenis kolesterol jahat ini sering dikaitkan dengan gaya pemakanan tidak sihat. Namun begitu, terdapat juga kolesterol baik iaitu high density lipoprotein  yang dikaitkan dengan aktiviti senaman yang akan mengurangkan risiko anda.

6. Berat Badan Berlebihan

Obesiti dikaitkan dengan kolesterol tinggi, tekanan darah tinggi dan juga kencing manis. Pengurangan berat badan sebanyak 10% boleh mengurangkan risiko serangan jantung.

Kencing manis adalah disebabkan kegagalan badan menghasilkan jumlah insulin yang cukup bagi mengawal kandungan gula dalam darah menyebabkan kandungan gula menjadi tinggi dan merosakkan saluran darah, seterusnya meningkatkan risiko serangan jantung.

8. Sejarah sakit jantung dalam keluarga.

Risiko mengalami masalah ini bertambah sekiranya terdapat ahli keluarga seperti adik beradik, ibubapa ataupun datuk dan nenek yang mengalami serangan jantung.

9. Kurang melakukan aktiviti fizikal.

Gaya hidup yang tidak aktif menyumbang kepada terjadinya kolesterol tinggi dan obesiti. Mereka yang kerap bersenam mempunyai jantung yang lebih sihat.

10. Penggunaan bahan terlarang

Penggunaan bahan terlarang seperti dadah (kokain) boleh menyebabkan saluran darah menjadi kecut dan ini menyebabkan aliran darah ke jantung berkurangan. Akhirnya, serangan jantung berlaku.

Penyakit lain yang berkaitan

Bukan sahaja serangan jantung yang boleh menyebabkan sakit dada. Malahan terdapat pelbagai lagi penyakit yang boleh menyebabkan sakit dada. Antaranya ialah:

Pneumothorax iaitu pengumpulan udara dalam ruangan thoraksPulmonary embolism iaitu ketulan darah beku yang tersumbat di saluran darah paru paruAsid refluks atau pedih ulu hati dimana kandungan asid dalam perut naik ke bahagian esofagusRadang pancreasTulang rusuk patahRadang pada lapisan pericardium di sekeliling jantung

Jika anda mengalami tanda tanda sakit jantung di atas, segera ke hospital berdekatan bagi mendapatkan rawatan kecemasan. Kebiasaannya doktor akan memeriksa keadaan anda dan menstabilkan keadaan anda terlebih dahulu sebelum bertanyakan mengenai sejarah kesihatan anda.

Doktor akan bertanya mengenai sakit dada yang dialami, masalah kesihatan lain, ubatan yang anda ambil, sejarah sakit jantung dalam keluarga dan lain lain. Setelah itu doktor akan memeriksa anda bagi memastikan tiada punca lain yang menyebabkan sakit dada anda. Terdapat beberapa ujian yang dijalankan bagi mengesahkan serangan jantung. Antaranya:

Ujian ECG atau elektrokardiogram bagi melihat aktiviti elektrikal pada jantung. Serangan jantung akan menyebabkan beberapa jenis perubahan pada ECG anda yang mengesahkan serangan jantung sedang berlaku.Ujian echocardiogram bagi melihat struktur jantung dengan lebih jelas.Ujian Xray pada bahagian dada bagi melihat sekiranya terdapat punca lain yang menyebabkan sakit dadaUjian darah bagi melihat kandungan kolesterol, gula dan ujian pembekuan darah bagi melihat keadaan kesihatan andaUjian darah bagi melihat biomarkers ataupun penanda serangan jantung seperti Troponin dan Creatine Kinase

Rawatan kecemasan bagi serangan jantung akan diberikan sejurus anda tiba di jabatan kecemasan. Berikut merupakan antara rawatan dan ubatan awal yang akan diberikan:

Aspirin/Clopidogrel iaitu ubat pencair darahMorphine iaitu ubat tahan sakitNitrates iaitu ubat bagi membuka saluran darah yang sempitPCI atau percutaneous coronary intervention di mana belon atau stent dimasukkan bagi membuka saluran darah yang sempitUbat kolesterol (Statin) dan juga ubat tekanan darah tinggi (Captopril)

Terdapat beberapa komplikasi kepada masalah ini. Ia adalah:

Arrythmias iaitu degupan jantung tidak sekata disebabkan oleh kerosakan otot jantungKegagalan jantung atau lemah jantung yang berpunca daripada kerosakan otot jantungJantung berhenti berdenyut. Jika serangan sakit jantung tersebut, jantung pesakit boleh berhenti berdenyut dan mengakibatkan kemataian

Terdapat beberapa cara pencegahan yang akan dilakukan untuk mengelakkan perkara ini. Ia adalah:

Gaya hidup yang lebih aktif dengan mengamalkan senaman dan aktiviti riadah secara berkala, sebaik baiknya 30 minit setiap hari.Berhenti merokok ataupun vaping.Pengambilan makanan yang sihat dan kurang lemak serta gula bagi mengawal kandungan kolesterol dan gula dalam darah.Ubatan. Pengambilan ubatan bagi mencegah serangan jantung amat penting. Selain itu, patuhi arahan doktor dengan mengambil ubatan lain yang berkaitan seperti ubat kolesterol, ubat darah tinggi dan ubat kencing manis bagi mengurangkan risiko serangan jantung.

Heart attack. National Heart, Lung, and Blood Institute. Reeder GS, et al. Diagnosis of acute myocardial infarction. Uptodate. About heart attacks. American Heart Association. AskMayoExpert. Cardiac rehabilitation: Indications (adult). Mayo Clinic; 2019.Physical Activity Guidelines for Americans. 2nd ed. U.S. Department of Health and Human Services. Percutaneous coronary intervention. National Heart, Lung, and Blood Institute.


10 Makanan untuk Ibu yang Baru Bersalin

Apakah makanan yang sesuai bagi ibu yang baru bersalin? Pengalaman bersalin dan proses melahirkan bayi mungkin berbeza bagi setiap ibu yang pernah melahirkan. Selepas bersalin, banyak tenaga diperlukan untuk membaiki tisu-tisu tubuh, menguruskan diri sendiri dan si comel.

Oleh sebab itu, pemakanan yang sihat dan seimbang adalah sangat penting untuk mengembalikan tenaga dan memulihkan kesihatan ibu. Teruskan membaca artikel di bawah untuk mengetahui dengan lebih lanjut 10 makanan yang sesuai dimakan untuk ibu yang baru sahaja bersalin.

Kurma merupakan buah yang mudah dibawa ke hospital disamping bentuknya yang kecil. Kandungan gula asli sederhana yang terdapat di dalam kurma dapat memberikan tenaga dengan cepat kepada ibu yang baru melahirkan.

Sebiji kurma mengandungi kira-kira sebanyak 16 gram gula yang dapat memenuhi keperluan kalori dan karbohidrat untuk menyusu pada peringkat awal. Selain daripada itu, memakan kurma juga dapat membantu mengurangkan rasa lapar dan risiko kurang gula dalam darah (hypoglycaemia) dalam kalangan ibu yang baru melahirkan.

Terdapat satu kajian membuktikan bahawa memakan kurma sejurus selepas melahirkan juga dapat membantu mengurangkan kehilangan darah. Jenis kurma seperti kurma merah juga boleh dibuat sup untuk mendapatkan vitamin dan mineral yang diperlukan oleh tubuh badan.

Proses bersalin yang membuatkan para ibu kehilangan banyak darah menyebabkan makanan yang tinggi zat besi seperti oat perlu dimakan setelah bersalin. Oatmeal merupakan sejenis karbohidrat yang tinggi dengan serat.

Kandungan zat besi di dalam oatmeal dapat membantu ibu-ibu selepas bersalin mendapatkan kembali sumber nutrisi yang diperlukan badan. Keperluan serat yang tinggi juga diperlukan untuk mengelakkan kesan sampingan selepas bersalin iaitu risiko sembelit. Pengambilan oatmeal sekurang-kurangnya 1 ½ cawan hingga 2 cawan sehari dapat membantu membekalkan keperluan serat kepada ibu bersalin.

4. Susu Rendah Lemak atau Produk Tenusu Rendah Lemak

Susu rendah lemak amat baik diambil bagi ibu-ibu yang baru melahirkan. Susu dapat membekalkan sumber tenaga, lemak baik dan dikenali sebagai sumber kalsium kepada ibu. Selain daripada itu, susu mengandungi vitamin B yang baik untuk sumber tenaga.

Susu terlibat dengan pelbagai proses tubuh badan disamping mengandungi vitamin D yang dapat membantu sebagai penguat tulang. Selain susu, produk-produk tenusu seperti keju rendah lemak dan yogurt rendah lemak juga boleh dipertimbangkan.

Bubur merupakan makanan yang baik dimakan oleh ibu yang baru lepas melahirkan bagi memenuhi keperluan kalori. Ibu yang baru melahirkan berpotensi tinggi untuk mengalami dehidrasi. Bubur baik dimakan untuk menambahkan cecair di dalam badan.

Bubur juga boleh dimasak bersama makanan yang mengandungi protin seperti ikan dan ayam. Bubur yang mempunyai tekstur lembut dan dihidangkan suam boleh menambah selera dan mudah dimakan oleh ibu setelah melahirkan terutama bagi kelahiran secara pembedahan.

Lada hitam boleh diletakkan ke dalam bubur untuk menambahkan lagi rasa herba dan dapat membantu melancarkan peredaran darah bagi ibu bersalin.

6. Biskut Krim Kraker Rendah Lemak, Tinggi Serat dan Kalsium

Bagi ibu-ibu yang mempunyai masalah selera makan disebabkan terlalu sakit dan lesu selepas bersalin, biskut krim kraker rendah lemak, tinggi serat dan kalsium boleh dijadikan sebagai makanan alas perut.

Makanan ringkas seperti biskut sangat baik dibawa bersama ibu agar boleh dijadikan snek ketika waktu lapar dan dimakan bersama susu rendah lemak. Ibu yang baru bersalin berisiko tinggi untuk mengalami masalah sembelit.

Oleh sebab itu, biskut yang mempunyai serat yang tinggi dapat membantu dalam menambahkan keperluan serat harian bagi ibu yang baru bersalin. Selain daripada biskut, biskut boleh juga digantikan dengan roti bijirin penuh yang kaya dengan kandungan serat.

Selain bubur, sup ayam juga diantara makanan yang boleh dipertimbangkan oleh ibu yang baru bersalin. Ayam yang dimakan dapat membekalkan protin bagi membaiki tisu tubuh. Selain protien, ayam juga mengandungi zat besi yang baik bagi membantu pembentukan sel darah merah.

Sup yang dimasak menggunakan rempah ratus dan dimasak dengan minyak yang sedikit amat sesuai dimakan bagi ibu yang baru bersalin. Bahagian ayam yang disarankan ialah bahagian dada ayam yang tinggi dengan protin dan rendah dengan lemak. Selain itu, sup ayam perlu dimasak dengan menggunakan sodium atau garam yang dihadkan bagi mempercepatkan penyembuhan selepas bersalin.

Bagi ibu yang tidak mengambil sumber haiwan dan mengamalkan diet vegetarian, ibu seperti ini boleh mengambil tauhu sebagai sumber protin bagi memulihkan tisu-tisu badan. Tauhu dapat membantu mempercepatkan pembentukan sel badan dan dapat membantu menstabilkan hormon setelah bersalin.

Selain daripada itu, tauhu mengandungi zat besi yang diperlukan oleh ibu bersalin. Tauhu dapat memenuhi kira-kira 19% khasiat zat besi yang diperlukan oleh badan dan mengandungi 3.4mg zat besi bagi setiap 126 gram tauhu.

Ibu- ibu yang baru bersalin juga boleh mengambil buah-buahan yang tinggi dengan vitamin C bagi membantu pembuatan sel darah merah setelah banyak kehilangan darah. Vitamin C yang terdapat dalam buah-buahan dapat membantu dalam penyerapan zat besi yang diperlukan oleh tisu tubuh.

Antara khasiat lain yang terdapat pada buah bukan sahaja hanya vitamin C, malah turut mengandungi serat dan membantu dalam proses pencernaan. Pengambilan buah bagi ibu yang baru bersalin ialah sebanyak 2-3 hidangan sehari.

Untuk memastikan diet bagi ibu yang baru melahirkan seimbang, sayuran hijau tidak boleh dilupakan. Bayam merupakan antara salah satu jenis sayuran yang boleh dipertimbangkan untuk diambil selepas bersalin. Bayam ini boleh dimasak secara tumis, dibuat sup atau dimasak secara bening untuk dimakan bersama nasi atau bubur.

Sayuran hijau seperti bayam mempunyai kalori yang rendah serta membekalkan serat yang tinggi. Selain daripada itu, bayam juga mengandungi kedua-dua jenis vitamin C dan zat besi yang diperlukan oleh tubuh.

Ibu yang baru melahirkan juga boleh mengambil kekacang bagi mendapatkan khasiat yang optimum. Kacang merupakan makanan yang sarat dengan nutrien. Terdapat pelbagai jenis kacang yang boleh diberikan kepada ibu yang sudah bersalin setelah kehilangan banyak darah. 1 cawan iaitu kira-kira 198 gram kacang mempunyai kira-kira sebanyak 6.6 miligram zat besi.

Kacang juga mengandungi protein untuk memperbaiki tisu badan yang telah terluka ketika proses melahirkan. Selain daripada itu, kacang boleh menjadi sumber serat untuk mengurangkan risiko sembelit. Digalakkan memakan kacang bersama dengan makanan yang tinggi dengan vitamin C untuk membantu penyerapan zat besi tersebut.

Kesimpulannya, makanan untuk ibu yang baru bersalin selalunya akan dipengaruhi oleh kepercayaan pantang-larang yang diamalkan oleh masyarakat ibu yang melahirkan itu.

Sebenarnya, tiada halangan jika ibu bersalin ingin mengamalkan pantang larang dalam pemakanan tetapi kunci utama pemakanan sihat ialah diet yang seimbang dan mengandungi pelbagai jenis nutrisi, karbohidrat, protien, lemak, vitamin dan mineral.

Makanan yang membawa tenaga secara langsung ialah makanan yang sesuai untuk ibu seusai bersalin. Manakala makanan yang tinggi dengan protein dan tinggi zat besi amat baik untuk pemulihan tisu badan ibu bersalin. Akhir skali, serat yang tinggi juga diperlukan bagi membantu ibu bersalin mengurangkan risiko berlakunya sembelit.

Tips Pemakanan yang lain

Chang, T. S. (1999). U.S. Patent No. 5,942,233. Washington, DC: U.S. Patent and Trademark Office.Duyff RL. American Dietetic Association Complete Food and Nutrition Guide. John Wiley and Sons Ltd, 2006. [Online]. Eishah @ Eshah Haji Mohamed dan Abd Aziz Haji Bidin (2012), Penjagaan kesihatan wanita semasa dalam pantang : Amalan dan kepercayaan (Online). Universiti Kebangsaan MalaysiaKhadem, N., Sharaphy, A., Latifnejad, R., Hammod, N., & Ibrahimzadeh, S. (2007). Comparing the efficacy of dates and oxytocin in the management of postpartum hemorrhage. Shiraz E-Medical Journal, 8(2), 64-71.Poh Bee Koon, Wong Yuen Peng & Norimah A.Karim (2005). Postpartum Dietary Intakes and Food Taboos Among Chinese Attending Maternal and Child Health Clininc and Maternity Hospital, Kuala Lumpur. Mal J Nutr 11 (1): 1-21, 2005.


Cara Tanam Betik yang Betul dan Mudah

Bagaimanakah cara tanam betik yang betul? Artikel ini akan membincangkan cara-cara yang betul untuk tanam betik dari segi penyediaan tanah, benih, pembajaan dan sebagainya.

Betik ataupun dikenali sebagai Papaya merupakan salah satu tanaman tropika dan sesuai ditanam di Malaysia. Dengan pengurusan tanaman yang cekap, jangka produktiviti betik boleh mencapai sehingga 1-4 tahun walaupun ianya sejenis tanaman singkat masa sederhana.  Ianya telah diusahakan secara aktif di Malaysia berikutan daripada salah satu komoditi yang diusulkan serta perlu diberi fokus sebagai peneraju transformasi pertanian.

Program ini dijalankan bagi meningkatkan pengeluaran betik serta membantu ekonomi negara dalam sektor eksport. Selangkah dalam usaha membangunkan program ini, pelbagai dana serta peruntukan telah disediakan kepada usahawan kecil yang berminat untuk memulakan perusahaan tersebut. Hari demi hari, tahun demi tahun, taraf hidup kian meningkat dan begitu juga dengan harga komoditi semasa.

Tanaman ini juga terkesan dari segi harga pasarannya dan itu merupakan manfaat dan peluang kepada para pengusaha dan bakal pengusaha. Dengan harga terkini iaitu RM4/kilo, ianya menjamin pulangan yang lumayan.

Oleh itu, usaha menggalakkan aktiviti penanaman komiditi ini perlu dipergiatkan bagi menjamin bekalan betik negara dan memenuhi pasaran semasa. Tanpa melengahkan masa lagi, marilah bersama kita mempelajari cara menanam betik dengan mudah dan betul.

Varieti Betik di Malaysia

Terdapat beberapa varieti betik yang popular dan mendapat permintaan ramai di Malaysia, antaranya ialah:

Pada peringkat awal penyediaan tanah, kawasan yang hendak diusahakan hendaklah dibersihkan dan dibajak menggunakan mekanisasi ladang yang bersesuaian. Dengan menggunakan bajak, sediakan batas tanaman dan lubang dengan kedalaman 30cm x 30cm lebar.

Lubang tersebut juga hendaklah diisi dengan bahan organik seperti tahi ayam atau kompos bagi meningkatkan kandungan organik pada tanah. Untuk penyediaan batas, panjangnya adalah bergantung kepada keluasan kawasan. Aktiviti penyediaan tanah perlulah dilaksanakan 1-2 minggu sebelum penanaman.

Antara sebab-sebab penyediaan tanah adalah satu proses yang penting adalah untuk memperbaiki struktur tanah dan saliran. Pengapuran juga perlu dijalankan setelah beberapa proses tersebut selesai dijalankan. Ini bertujuan bagi meneutralkan kadar pH tanah.

Betik boleh ditanam menggunakan biji benih. Tidak kira samada anda menggunakan biji benih hasil daripada buah betik yang telah anda beli di pasaran, ianya masih boleh digunakan untuk penanaman. Kebiasaannya, biji benih betik perlu disemai terlebih dahulu di dalam bekas media yang bersesuaian seperti pot tray dengan menggunakan cocopeat sebelum ditanam pada tanah.

Nisbah 3:2:1 tanah campuran juga boleh digunapakai untuk penyediaan media tanah. Sebelum melakukan penyemaian, biji benih yang telah disediakan perlu direndam di dalam racun kulat bagi mencegah serangan kulat. Setelah itu, ianya sudah boleh disemai dan dibiarkan selama 6-8 minggu dalam tempoh semaian dan boleh ditanam terus ke tanah.

Setelah tamat tempoh semaian, benih akan dipindahkan dan ditanam terus pada batas. Untuk menjalankan aktiviti, anda hanya perlu mencabut anak benih dalam pot tray dengan berhati-hati supaya tidak menyebabkan akar terputus. Kemudian, 3 pokok perlu disemai ke dalam setiap lubang pada batas yang telah disediakan.

Hal ini kerana, dikhuatiri tidak semua pokok yang akan tumbuh sempurna dan berkemungkinan mati. Oleh itu, dengan cara tersebut penyulaman pada lubang baru akan dilaksanakan selepas sekiranya terdapat benih yang mati. Selepas ditanam, pastikan tanaman disiram secukupnya secara berkala.

Untuk mendapatkan hasil yang berkualiti dan produktif, pembajaan adalah kunci utama bagi mendapatkan penghasilan sebegitu. Pada peringkat awal tanaman, pokok betik perlu dibaja dengan menggunakan baja sebatian (15:15:15) pada kadar 50-350g sepokok secara berperingkat sehingga bulan ke-5 selepas penanaman. Setelah memasuki bulan ke-6 dan seterusnya, penggunaan baja sebatian (12:12:17) pula akan digunakan sebagai sumber nutrien pada kadar 350g sepokok dalam setiap 6 bulan.

Penyelenggaraan dari segi keperluan air amat dititikberatkan kerana dengan ketiadaan air yang secukupnya pada peringkat awal tanaman akan menyebabkan betik terbantut dan terjejas pertumbuhan. Penyiraman yang ideal adalah bergantung pada peringkat pertumbuhan betik. Untuk pokok muda ataupun yang berumur 1-2 bulan, kadar siraman adalah 2-3 minggu sekali. Manakala untuk yang lebih daripada tempoh tersebut pula adalah 1 minggu sekali.

Kawalan, Rumpai, Penyakit dan Perosak

Aspek ini tidak boleh dipandang remeh kerana sekiranya tidak ditangani akan menjejaskan kualiti betik dan menyebabkan kerugian besar. Pada peringkat semaian, rumpai adalah masalah utama yang perlu dibendung. Kehadiran rumpai dalam media semaian akan mengganggu pertumbuhan betik kerana persaingan terhadap nutrient dan air.

Sebaiknya, ianya ditangani dengan merumpai menggunakan tangan. Setelah pokok setinggi lebih kurang 5m, kawalan yang sesuai dan efisien adalah dengan melakukan semburan racun rumpai. Manakala dari aspek penyakit pula, tanaman ini sering diserang oleh penyakit ringspot atau bintik cincin. Penyakit ini sangat merbahaya, mudah merebak dan tidak boleh ditangani dengan sebarang racun kimia. Cara terbaik adalah dengan menghapuskan pokok yang mempunyai simptom penyakit tersebut secara menyeluruh.

Ringspot atau bintik daun pada daun dan buah

Betik sudah boleh dituai setelah 8 bulan dari tempoh penanaman. Sebagai pengetahuan asas, perlu diketahui bahawa tanaman betik akan berbuah sepanjang tahun. Selain itu, anda juga perlu mengenali ciri-ciri dan indeks kematangan buah yang sesuai dipetik adalah penting dari sudut pengendalian lepas tuai.

Sekiranya buah terlalu masak yang dipetik, maka berkemungkinan akan menyebabkan buah menjadi busuk semasa proses pengangkutan dan penghantaran dijalankan. Ianya bergantung kepada kepada aliran saluran pasaran. Untuk penghantaran jarak jauh dan memakan masa yang lama, adalah disyorkan menggunakan buah yang sudah tua mempunyai sedikit tanda kekuningan.

Diharapkan artikel cara tanam buah betik ini dapat dimanfaatkan oleh para pembaca.

Cara Tanam pokok lain yang anda perlu tahu:

Chan, Y.K., Raveendranathan, P., Raziah M.L. dan Choo, S.T. (1994). Penanaman Betik, m.s. 8 – 26. Serdang: MARDI


Baja Ajinomoto. Adakah ia  Boleh Menyuburkan Pokok?

Pernah dengar tentang baja ajinomoto? Ya, selain sebagai penambah perisa makanan, kini Ajinomoto (Jenama MSG terkenal di Malaysia) juga tular mampu dijadikan sebagai baja tumbuhan. Dikatakan, setelah baja ajinomoto diberikan kepada pokok, tanaman hidup subur dan mampu memberikan hasil yang baik seperti daun menjadi lebih hijau dan subur dan pokok mula berbunga dan berbuah.

Penggunaan MSG benar menyuburkan

Direkodkan dalam penanaman jagung, penggunaan baja MSG sekerap 3 kali seminggu selama enam minggu mampu mempercepatkan tumbesaran pokok dan menjadikan pokok lebih tinggi, berdiameter besar dan meningkatkan panjang dan bilangan daun yang terhasil. Selain itu beberapa kajian juga telah dilakukan terhadap tanaman salad dan kacang, Betul ke MSG dalam ajinomoto ini mampu menyuburkan tanaman dan bertindak sebagai baja?

Monosodium glutamate atau singkatannya, MSG adalah garam natrium biasa daripada asid glutamik, asid amino berhablur yang berwarna putih, mudah terurai dan larut dalam air dan alkohol. Asid glutamik digunakan dalam bentuk garam natrium sebagai penambah perisa. Ia mempunyai formula C5H9NO4 yang penting dalam metabolism nitrogen.

Mungkin inilah kenapa baja ajinomoto dapat membantu menyuburkan tanaman; kerana ia mampu meningkatkan kepekatan nitrogen di dalam tanah. Untuk pengetahuan, nitrogen adalah unsur makronutrien penting yang diperlukan untuk tumbuhan selain fosforus dan kalium. Apabila baja ajinomoto diberikan kepada pokok, MSG akan larut ke dalam tanah dan membentuk ammonia yang mampu diserap oleh akar pokok dalam bentuk ion.

Namun, MSG juga terdiri daripada komponen glutamat yang terikat secara ionik dengan komponen natrium. Malah, komponen glutamat ini membawa peratusan yang lebih besar, iaitu ~78%, berbanding natrium, ~12%. Glutamat adalah salah satu daripada asid amino yang diperlukan oleh tumbuhan.

Tidak hairanlah dengan memberikan baja ajinomoto sedikit sebanyak mampu menjadikan daun pokok lebih subur dan menghijau kerana glisina dan asid glutamik adalah metabolit asas dalam sintesis protein hampir kesemua benda hidup sebagai contoh dalam pembentukan tisu sayur-sayuran dan sintesis klorofil bagi tumbuhan. Asid glutamik ini baik untuk tumbuhan dan membantu meningkatkan konsentrasi klorofil sekaligus membantu meningkatkan kadar fotosintesis. Hasilnya, pokok kelihatan lebih hijau dan subur.

Adakah garam natrium di dalam MSG juga membantu pokok hidup subur?

Natrium adalah unsur yang diperlukan oleh pokok pada kadar yang sedikit dan tanah memberikan unsur ini cukup untuk pertumbuhan pokok. Namun ia tidak termasuk dalam 17 unsur perlu bagi tumbuhan. Natrium juga dikatakan mampu untuk menggantikan unsur makronutrien kalium yang membantu pembukaan dan penutupan liang stomata semasa proses fotosintesis.

Selain itu, MSG juga dikatakan mengandungi bahan yang membantu menggalakkan pembiakan bakteria baik dalam tanah dan sekaligus membantu pokok untuk hidup subur.

MSG boleh didapati secara semulajadi di dalam banyak makanan seperti tomato dan keju. Sedap kan tomato dan keju? Garam natrium ini juga boleh didapati dalam protein sayuran dan yis yang terhidrolisis, ekstrak yis, ekstrak soya dan pencilan protein. Manusia sudah mula memakan makanan yang kaya dengan asid glutamic ini sejak sekian lama seperti contoh dalam sup rumpai laut yang kaya dengan asid glutamik.

Dan inilah sejarah penghasilan asid glutamik yang telah dipatenkan oleh Profesor Ikeda dari Jepun untuk mengekstrak asid glutamik dan dipasarkan secara meluas. Namun pada hari ini, penghasilan asid glutamik adalah daripada proses penapaian daripada sumber tumbuhan juga yang mudah didapati seperti ubi kayu (kanji), bit gula (sugar beet), tebu ataupun molases (hasil sampingan pembuatan gula sama ada daripada tebu atau bit gula).

Proses panapaian untuk menghasilkan MSG adalah sama seperti proses untuk menghasilkan yogurt, cuka dan wain. MSG adalah perisa makanan yang selamat walaupun banyak laporan yang mengatakan kesan sampingan yang dialamai apabila memakan makanan yang mengandungi MSG. Namun, kesan sampingan yang ditularkan adalah tidak disandarkan dengan penemuan saintifik.

Selain menggunakan baja ajinomoto, mungkin kita juga boleh menggunakan sumber dapur yang lain untuk menghasilkan tanaman yang subur seperti kicap? Ini kerana kicap juga merupakan bahan yang kaya dengan asid amino asid glutamik. Atau mungkin budu dan belacan?

Kraboun, K., Tochampa, W., Chatdamrong, W., & Kongbangkerd, T. (2013). Effect of monosodium glutamate and peptone on antioxidant activity of monascal waxy corn. International Food Research Journal, 20(2), 623.Lin, X. J., Wang, F., Cai, H. S., Lin, R. B., He, C. M., Li, Q. H., & Li, Y. (2010). Effects of different organic fertilizers on soil microbial biomass and peanut yield. In 19th World Congress of Soil Science, Soil Solutions for a Changing World,72, 1-6.Seman-Kamarulzaman, A. F., & Mohamad, M. A. (2019). The Effects of Monosodium Glutamate As An Alternative Fertilizer Towards The Growth Of Zea mays. Gading Journal for Science and Technology (e-ISSN: 2637-0018), 2(02), 1-7.Questions and Answers on Monosodium glutamate (MSG) – FDAMonosodium Glutamat (MSG) Racun Yang Sedap ? – Majalah Sains


Kanser Prostat: Punca, Simptom dan Rawatan

Kanser prostat merupakan sejenis kanser yang sering dihidapi oleh kaum lelaki berusia 50an. Hampir 60% kanser prostat terjadi kepadi lelaki berusia lebih 65 tahun.

Prostat merupakan sejenis kelenjar kecil yang ditemui di bahagian abdomen lelaki. Ia berada di bawah pundi kencing dan berhampiran dengan saluran air kencing urethra. Kelenjar prostat dikawal oleh hormone testosterone dan menghasilkan cecair air mani.

Air mani merupakan sejenis cecair yang mengandungi sperma yang dihasilkan oleh lelaki.

Apabila terdapat pertumbuhan sel kanser – juga dipanggil tumor, terjadi dalam kelenjar prostat, ia dipanggil sebagai kanser prostat. Kanser ini boleh merebak ke Kawasan lain di dalam badan.

Kebanyakan kanser prostat merupakan kanser jenis adenocarcinoma. Kanser jenis ini tumbuh dari tisu kelenjar seperti kelenjar prostat.

Kanser ini juga diklasifikasikan mengikut kepantasan kanser itu membesar. Terdapat dua jenis iaitu kanser agresif (cepat membesar) dan tidak agresif (lambat membesar).

Kanser jenis agresif tumbuh dengan cepat dan boleh merebak ke bahagian badan yang lain seperti tulang. Manakala kanser tidak agresif tumbuh pada skala perlahan.

Faktor risiko dan punca

Tidak ada satu punca khusus yang menyebabkan kanser prostate. Seperti kanser lain, ia boleh terjadi disebabkan pelbagai punca, termasuk sejarah kanser dalam keluarga dan terdedah kepada sesetengah bahan kimia.

Punca punca ini kemudiannya akan menyebabkan mutasi pada sel dan pertumbuhan sel tidak terkawal dalam kelenjar menghasilkan tumor.

Terdapat beberapa factor risiko yang menyebabkan seseorang itu terdedah kepada kanser prostat:

Usia tua – masalah ini sering terjadi dalam kalangan lelaki berusia 65 tahun ke atas
Sejarah kanser prostat dalam keluarga
Sesetengah kaum seperti Afrika-Amerika
Obesiti

Sesetengah kanser prostate yang tidak agresif tidak akan mengakibatkan apa apa simptom. Namun bagi kanser yang agresif, terdapat beberapa simptom yang mungkin dialami.

Simptom kanser prostat boleh terdiri daripada masalah pembuangan air kencing, masalah seksual, sakit dan kebas.

Masalah gangguan air kencing merupakan antara simptom yang sering dialami kerana kelenjar prostat berada di bawah pundi kencing dan berhampiran dengan saluran air kencing. Oleh itu, sebarang tumor atau ketumbuhan yang berasal dari prostat boleh menghimpit saluran air kencing ataupun pundi kencing dan menyebabkan gangguan.

Masalah gangguan air kencing termasuk:

Kerap membuang air kecil
Kencing berdarah
Aliran kencing perlahan dan lemah
Kencing tak lawas

Masalah gangguan seksual pula terjadi dalam bentuk kegagalan ereksi. Keadaan ini menyebabkan lelaki gagal mendapatkan dan mengekalkan ereksi. Terdapat juga darah dalam air mani.

Kanser yang telah merebak ke bahagian badan yang lain seperti tulang boleh menyebabkan anda mengalami kesakitan pada Kawasan pinggul, belakang dan dada. Jika kanser merebak ke saraf tunjang, anda juga boleh mengalami kebas pada kaki.

Ujian saringan kanser prostat

Ujian saringan bagi kanser ini dijalankan melalui pemeriksaan kelenjar prostat dan serum PSA (prostate specific antigen). Namun begitu, ujian ini tidak bermakna anda mempunyai kanser ini kerana serum PSA juga boleh menjadi tinggi dalam keadaan lain seperti jangkitan kelenjar prostat dan prostat bengkak.

Simptom dan keputusan ujian saringan iaitu serum PSA adalah tidak spesifik kepada kanser prostate. Oleh sebab itu, terdapat beberapa jenis keadaan lain yang perlu disiasat sebelum mengesahkan diagnosis masalah ini.

1. Jangkitan bakteria pada prostat

Jangkitan bakteria pada prostat boleh berpunca daripada jangkitan kencing kotor. Prostat yang radang disebabkan jangkitan akan menyebabkan kelenjar prostat menjadi bengkak dan menghasilkan simptom seperti sakit ketika membuang air kecil, kerap membuang air kecil, kencing tidak lawas dan kerap kencing. Serum PSA juga boleh meningkat dalam jangkitan prostat

Prostat bengkak atau istilah perubatannya benign prostatic hyperplasia merupakan satu keadaan di mana kelenjar prostat menjadi bengkak. Ia kebiasaannya berpunca daripada ketidakseimbangan hormon. Prostat bengkak akan menyebabkan radang yang kronik, masalah ketika membuang air kecil dan jangkitan. Pemeriksaan rektum dalam prostat bengkak akan menemukan kelenjar prostat yang bengkak sekata. Serum PSA juga boleh berada di paras yang sama seperti kanser prostat.

Jika anda mempunyai tanda tanda seperti yang disebutkan di atas, doktor akan menjalankan ujian pemeriksaan dan fizikal:

Digital rectal exam iaitu pemeriksaan dubur dengan memasukkan jari ke dalam dubur bagi memeriksa prostat. Doktor dapat mengenal pasti sekiranya terdapat ketulan atau ketumbuhan pada kelenjar prostat yang mungkin kanser.
Serum PSA: PSA merupakan sejenis protein yang dihasilkan oleh kelenjar prostat.
Biopsi kelenjar prostat: doktor akan mengambil sedikit sampel tisu daripada prostat dan memeriksanya di bawah mikroskop bagi melihat sel sel kanser.
Ujian MRI, CT scan bagi melihat sekiranya kanser telah merebak ke Kawasan badan yang lain.

Rawatan bagi kanser ini bergantung kepada usia, tahap kesihatan dan tahap kanser anda. Rawatan secara amnya boleh terdiri daripada pemeriksaan berkala sehinggalah kepada pembedahan.

Prostatektomi merupakan sejenis pembedahan membuang keseluruhan kelenjar prostat. Pembedahan ini boleh dilakukan dengan membelah abdomen ataupun menggunakan kamera kecil laparoskopi untuk membuang kalenjar atau kanser tersebut.

Pencegahan dan kadar penyembuhan

Kanser prostat yang dikenal pasti awal dan belum merebak mempunyai prognosis yang baik. Oleh itu, pengesanan awal melalui ujian saringan amat penting.

Terdapat beberapa langkah bagi mencegah faktor risiko yang dikaitkan dengan kanser ini iaitu:

Berhenti merokok kerana merokok telah dikaji meningkatkan risiko anda mendapat kanser prostate
Banyakkan pengambilan sayuran seperti tomato, brokoli dan kalian, ikan, kacang soya
Kurangkan pengambilan makanan seperti produk tenusu, makanan berlemak dan daging merah
Lakukan aktiviti senaman bagi menurunkan berat badan memandangkan obesity merupakan salah satu faktor risiko bagi kanser ini

Jenis Kanser yang lain

Prostate Cancer – Healthline